JONO 


O Divano le traiosko 


Mai anglal sas o Divano, ai o Divano sas le Devlesa, ai 

o Divano sas o Del. ? Vo sas de anda o gor le Devlesa. 
3 Sa le dieli sas kerde lestar, ai khanči anda so si kerdo nas 
kerdo bi leste. * Ande leste sas o traio, ai o traio sas e vedaria 
le manušengi. > E vedaria strefial ande o tuniariko, ai o 
tuniariko či lias la. 

6 Sas jekh manus tradino katar o Del: lesko anav sas Jono. 
? Vo avilo sar svidetelo, te svidetil la vedariake, eta ke te sa 
patian ande late. * Vo nas e vedaria, numa vo sikadilo t'avel 
svidetelo ka e vedaria. ? Kadia vedaria sas e čači vedaria, kai 
avili ande e lumia ai strefial sako manušes. 

10 0 Divano sas ande e lumia, ai e lumia sas kerdi lestar, 
ai e lumia či prinziardias les. ! Vo avilo ando pesko them, ai 
leske či line les. 1⁄2 Numa ka sa kadala kai line les, ka kudala 
kai patian ande lesko anav, vo dias len e putaria t'aresen glati 
le Devleske, ! save arakhadile, či anda o rat, či anda so 
kamelas o mas, či anda so kamlias o manus, numa anda o Del. 

14 Aj o Divano areslo mas, ai vo bešlo maškar amende, 
pherdo mištimos ai čačimos; ai ame dikhliam lesko vestimos, 
jekh vestimos sar o vestimos le jekhe Siavesko avel katar o Del. 

15 O Jono sas lesko svidetelo, ai vo tsipil: Si kudo kai me 
phendem. Kudo kai avel pala mande sas mai opral mandar, 
ke vo sas mai anglal mandar. 

16 Aj ame sa liam leski dragostia ai mištimos pe šukarimos; 
17 ke o zakono sas thodino katar o Moše, o mištimos ai o 
čačimos avile katar o Jesus Kristo. !5 Khonik šova či dikhlias 
le Devles; lesko ferdi jekh Šiav, kal si ande e angali le 
Dadeski, si kudo kai kerdias te žianas les. 


So phenel o Jono Baptisto 


19 Eta so phenel o Jono, kana le Židovuri tradine anda o 
Jerusalem le rašan ai le Leviton, te pušen les: Tu, kon tu san? 

20 Vo del palpale, ai či xoxavel, vo phenel ke nai vo o Kristo. 

?! Aj von pušen les: So si? san tu o Eli? Ai vo phenel: Me 
či sim. San tu o profeto? Ai vo del palpale: Nici. 

22 Von phenen leske antunči: Kon tu san? eta te das ame 
palpale atveto kudalenge kai tradine amen. So phenes tu 
pa tute? 

?3 Me, phenel vo, me sim o hango kudalesko kai tsipil ande 
e pusta: 

Lašiaren e vurma le Bareski, sar phendias o Esai, o profeto. 

24 Kudala sas tradine katar le Farizianuri. ? Von mai 
pušen les kadia: Sostar tu boles, te na san tu o Kristo, ai či 
o Eli, ai či o profeto? 

26 O Jono del len palpale: Me, bolav ande o pai, numa 
maškar tumende si varekon kai tume či žianen, kai avel pala 
mande. ?' Me či sim arniko te putrav e dori pa leske papuča. 

28 K udala dieli nakhle ande e Betania, inčial o Jurdan, kai 
o Jono bolelas. 


O bakroro le Devlesko 


29 Teharin, vo dikhlias le Jesus avel leste, ai vo phenel: Eta 
o bakroto le Devlesko, kai lel e bezex la lumiaki. 3° Kado si 
kai phendem pa leste: Pala mande avel jekh manus kai sas 
mai opral mandar, ke sas mai anglal mandar. ?! Me či 
prinžiaravas les, numa si te sikadiol ande o Israel ke me 
avilem te bolav ande o pai. 

32 O Jono phendias kadia svidetsia: Me dikhlem o Duxo 
vulel anda o čerik sar jekh gulumbo ai aterdilo pe leste. 
33 Me či prinžiaravas les, numa kudo kai tradias ma te bolav 
ande o pai, kudo phendias mange: Kudo pe kaste tu dikhes 
ke o Duxo vulel ai aterdiol, kudo si kai bolel ande o Svinto 
Duxo. ^^ Ai me dikhlem, ai me sim svidetelo ke vo si o Siav 
le Devlesko. 


Le pervi vortaca le Jesuvoske 


35 Teharin, o Jono mai sas kothe, dui ande leske vortača 
lesa; % ai, dikhlias le Jesus ke nakhel, vo phenel: Eta o 
bakroro le Devlesko. 

37 Le dui vortača ašunen leste ke phendias kudala vorbi, 
ai von gele pala o Jesus. 8 O Jesus amboldinisailo, ai vo dikhlias 
ke von aven pala leste, vo phenel lenge: So roden tume? Von 
dine les palpale: Rabi (kudia busiol Birevo), kai bešes tu? 

32 Aven, phenel lenge vo, ai dikhen. Von gele, ai von dikhle 
kai vo bešel; ai von bešle paša leste kudo dies. Sas pašte o 
štarto časo pala mismeri. 

% O Andre, o phral katar o Simon Petri, sas jekh anda le 
dui kai ašundiasas le vorbi katar o Jono, ai kai gelo pala o 
Jesus. 4! Vo si kai arakhlias o pervo peske phrales le Simon, 
ai vo phenel leske: Ame arakhliam le Mesias (kudia bušiol 
Kristo). % Ai vo ningerdias les karing o Jesus. O Jesus, 
dikhlias pe leste, phenel: Tu san o Simon, šiav katar o Jonas; 
tut akharen tut Sefas (Grekitsko-Petri), kudia bušiol "ba". 


O Jesus akharel le Filip ai le Natanael 


4 Teharin, o Jesus kamelas te žial ande e Galilea, ai vo 
arakhel le Filip. Vo phenel leske: Av mansa. % O Filip sas 
anda e Betsaida, anda o foro katar o Andre ai o Petri. SO 
Filip arakhlias le Natanael, ai phenel leske: Ame arakhliam 
kudales pa kaste o Moše ramosardias ande o zakono kai le 
profeturi dine duma pa leste, o Jesus anda o Nazaret, šiav 
katar o Jozef. 

46 O Natanael phenel leske: Sai avel anda o Nazaret vareso 
lašio? O Filip del les palpale: Aidi ai dikh. 

170 Jesus, dikhlias ke avel leste o Natanael, phenel pa 
leste: Eta čačes jekh Israelito, ande kaste nai xoxaimos. 

% Katar Zianes ma tu? phenel leske o Natanael. O Jesus 
del les palpale: Mai anglal ke o Filip akharel tu, kana tu sanas 
tela e salka le figengi, me dikhlem tu. 

4 O Natanael mai lias pe ai phenel leske: Rabi, tu san o 
Šiav le Devlesko, tu san o amperato anda o Israel. 

% O Jesus del les palpale: Sar ke me phendem tuke ke 
dikhlem tu tela e salka le figengi, tu patias; tu dikhesa but 
mai bare dieli sar kadala. "! Ai vo phenel leske: Čačimasa, 
tume dikhena d'akanara o čerik puterdiol ai le anželi le 
Devleske anklen ai vulen pe o Šiav le manušesko. 

O abiav ande e Kana 


Trin dies pala kudia, sas abiav ande e Kana ande e 

Galilea. E dei le Jesuvoski sas kothe. ? Ai o Jesus vi vo 
sas akhardo ka o abiav peske vortakonsa. ? E mol mai trubul, 
e dei le Jesuvoski phenel leske: Manai len mol. 

40 Jesus del la palpale: Ziuvlio, so si maškar tute ai 
maškar mande? Muro časo inke či avilo. 

5 Leski dei phenel le slugenge: Keren so phenela tumenge. 

6 Eta, sas kothe šov kanti bafenge, thodine te xalaven pe 
le Židovuri ai šai Zial andre dui vai trin mezuri. 7 O Jesus 
phenel: Pheren pai kadala kanti, ai von pherdine le Zi ka o 
mui. 8 Len andral akana, phenel lenge vo, ai von ningerde le 
ka kudia, kai lašiarel o abiav. Ai ningerde. ? Kana kudo kai 
lel sama o xamos zumadias o pai parudo mol - či Zianelas 
katar avel kudia mol, žikin le služi kai line o pai žianenas 
misto, — vo akharel le fomes, !? ai phenel leske: Sako manuš 
del mai anglal e laši mol, porme e mai prosto pala ke mation; 
tu, tu garadian e laši mol ži akana. 

11 Kadia sas, ande e Kana ande e Galilea, e pervo čudenia 
kai kerdias o Jesus. Vo sikadias pesko vestimos, al leske 
vortača patianas ande leste. 

12 Pala kudia, vo vulisto ande o Kapernaum, peska dasa, 
peske phralensa ai peske vortakonsa, ai von besle ferdi tsita 
dies. 


O Jesus ande o templo 


13 E Patradi le Zidovongi pašiol, ai o Jesus anklel ande o 
Jerusalem. '*Vo arakhlias ande o templo kudalen kai 
bikjinen le guruven, le bakrofen ai le gulumbon, ai vi kudalen 
kai pafuven. !5 Kerdias jekh bičo le šelensa, vo gonisardias 
le sa anda o templo, vi le bakrofen ai vi le guruven; vo 
peradias le xurde love kudalenge kai pafuvenas, ai dias 
muial le skafidia; 1% ai vo phenel kudalenge kai bikjinen le 
gulumbon: Len kadala kathar, na keren anda o kher mite 
Dadesko jekh kher bikjinimasko. !? Leske vortača dine pe 
gindo ke sas ramome: 

E but griža anda tjiro kher xal ma. 

18 Le Zidovuri line e vorba, phenen leske: Ce ¿udenia 
sikaves tu amenge, te keres kadia? 

19 O Jesus del palpale: Phafaven kado templo, ai ande trin 
dies me vazdava les. : 

20 Le Židovuri phenen: Trubusardias štar-var-deš ai šov 
ber$ te vazden kado templo, ai tu, ande trin dies tu vazdesa 
les! 

21 Numa vo delas duma pa o templo peske statosko. ?? Sa 
anda kudia, kana vo Zivindisailo anda le mule, leske vortaca 
dinesas pe godji so vo phendias, ai von patian ka o Ramomos 
ai ka e vorba kai o Jesus phendias. 


O Jesus Zianel so-godi si ande o manus 


23 Žikin o Jesus sas ande o Jerusalem, ka o prasniko e 
Patradi, but patianas ande lesko anav, dikhenas le čudeni kai 
vo kerdias. ?" Numa o Jesus či ninkerel pe lende, ke vo 
žianelas len sa, 2 ai leske či trubulas t'avel les svideteli či jekh 
anda le manuš ke vo inke Zianelas so si ande o manus. 


O Jesus ai o Nikodem 


Numa sas jekh manuš maškar le Farizianuri, bušiolas 

Nikodem, jekh birevo le Zidovongo, ? kai avilo, vo, paša 
o Jesus, riate, ai phenel leske: Rabi, ame žianas ke tu san 
jekh zakonari avilo katar o Del; ke khonik naštil te kerel le 
čudeni kai tu keres, te na avilo o Del lesa. 

3 O Jesus del les palpale: Čačimasa, čačimasa, me phenav 
tuke, te na jekh manuš mai arakhadiola nevo, naštil te dikhel 
e amperetsia le Devleski. 

"O Nikodem phenel leske: Sar jekh manuš šai mai 
arakhadiol kana si phuro? Šai mai del vo ande o per peska 
dako ai arakhadiol? 

SO Jesus del palpale: Čačimasa, čačimasa, me phenav 
tuke, te na jekh manuš arakhadiola anda o pai ai o Duxo, 
naštil te del andre ande e amperetsia le Devleski. So 
arakhadilo anda o mas si mas, so arakhadilo anda o Duxo si 
duxo. ' Te na avel tuke šodo ke me phendem: Trubul te mai 

arakhadios nevo. ? E balval phurdel kai voi kamel, ai tu 
ašunes sar bašel; numa tu či Zianes katar avel, či kai voi Zial. 
Sa kadia si anda o manuš kai arakhadilo anda o Duxo. 

? O Nikodem phenel leske: Sar Sai t'avel kadia? 

10 O Jesus del les palpale: Tu san o zakonari ande o Israel, 
ai tu či Zianes kadala dieli! !! Čačimasa, čačimasa, me phenav 
tuke, ame phenas so ame Zianas, ai ame sam svideteli anda 
so dikhliam; ai tume či len amari svidetsia. !? Te na patiana 
tume kana me dem duma pa le dieli la phuviake, sar patiana 
tume kana dava duma pa le dieli le čereske? !? Khonik či 
anklisto ande o čerik, te na avela kudo kai vulisto anda o 
čerik, o Siav le manušesko kai si ande o čerik. 

1^ Aj sar o Mose vazdias le sapes ande e pusta, sa kadia 
trubul ke o Siav le manušesko t'avel vazdino. !5 Eta ke sako 
kai patial ande leste t'avel les o traio pe sakda. !é Ke o Del 
kadia kamlias la lumia ke dias peske ferdi jekhe Šiaves, eta 
ke kon-godi patial ande leste te na xasavol, numa t'avel les 
o traio pe sakda. *” O Del, čačes, či tradias peske šiaves ande 
e lumia te del kris la lumia, numa ke e lumia t'avel skipime 
lestar. 

18 Kudo kai patial ande leste nai dino pe kris; numa kudo 
kai či patial si vuže dino kris, ke vo či patial ande o 
anav le jekhe Siavesko le Devlesko. !? Ai kadia kris si ke, e 
vedaria avili ande e lumia, le manus mai drago sas lenge o 
tuniariko sar e vedaria, ke lenge butia nas laše. ?? Ke kon-godi 
kerel o nasulimos vuřitsil e vedaria, ai či avel ka e vedaria, 
daratar ke sikavel so vo kerdias. ?! Kudo kai kerel o čačimos 
avel ka e vedaria, eta ke sikavel ke leske dieli si kerde katar 
o Del. 


O Jesus ai o Jono 


22 Pala kudia, o Jesus sas peske vortačensa, gelo ande e 
phuv e Judea; ai kothe bešlo lensa, ai bolelas. ?? Vi o Jono 
bolelas ande o Enon, pasa o Salim, ke kothe sas but pai; ai 
avenas te bolen pe. *Ke o Jono nas inke thodino ande e 
temnitsa. 

25 Eta, vazdias pes maškar le Jonoske vortača ai jekh 

Židovo jekh čingar, sar vuZarenas pe. ?6 Von avile t'arakhen 
le Jono, ai phenen leske: Rabi, kudo kai sas tusa inčial o 
Jurdan, ai kaske tu sanas svidetelo, eta, vo bolel, ai sa žian 
leste. 

270 Jono del palpale: Jekh manuš naštil te lel mai but ke 
ferdi so si les dino anda o čerik. 28 Tume san mite svideteli 
ke me phendem: Me či sim o Kristo, numa me sim tradino 
angla leste. ?? Kudo kaski si e fomni, si o fom; numa o vortako 
le fomesko, kai bešel kothe ai kai ašunel, si les jekh bari 
veselia katar o hango le fomesko. Kadia kudia veselia, kai si 
miti, si vorta. % Vo trubul te bariol, ai me ke te teliuvav. 


Kudo kai avel anda o čerik 


31 Kudo kai avel de opral si opral pa sa; kudo kai si katar 
e phuv si phuviako, ai vo del duma sar si la phuviako. Kudo 
kai avel anda o čerik si opral pa sa, " vo si svidetelo de so 
vo dikhlias ai ašundias, ai khonik či lel so phenel. 3% Kudo kai 
ašundias so vo phendias šai phenel ke o Del si čačo; % ke 
kudia, kai o Del tradias phenel le vorbi le Devleske, ke o Del 
či del o Duxo mezurasa. * O Dad drago leske o Siav, ai vo 
thodias sa le dieli ande leske vas. "5 Kudo kai patial ande o 
Šiav si les o traio pe sakda; kudo kai či patial ande o Šiav či 
dikhela o traio, numa e xoli le Devleski bešel pe leste. 


O Jesus ai e žiuvli samaritana 


O Jesus ašundias ke le Farizianuri ašunde ke vo kerel 
ai bolel mai but vortakon sar o Jono. ? Numa o Jesus či 
bolelas vo, numa leske vortača. ? Antunči vo muklias e 
Judea, ai gelo palpale ande e Galilea. 4 Sar trubulas te nakhel 
e Samaria, " vo areslo ande jekh foro ande e Samaria, bušiol! 
SiSar, paša o kimpo kai o Jakob dias ka o Jozef, lesko šiav. 
S Kothe sas e xaing le Jakoboski. O Jesus, kjino katar o drom, 
beselas pe o berego la xaingako. Sas paste mismeri. 
7 Jekh Ziuvli anda e Samaria avel te lel pai. O Jesus phenel 
lake: De ma te piav. * Ke leske vortaca gele ande o foro te 
kjinen te xan. 


8 JONO 4 


9 E žiuvli samaritana phenel leske: Sar tu, kai san Židovo, 
manges mandar te pes, mandar kai sim jekh Ziuvli 
samaritana? Le  Židovuri, čačes, nai len patia le 
Samaritanonsa. 

19 O Jesus del la palpale: Te Zianesas tu so del o Del ai 
kon si kudo kai phenel tuke: De ma te piav! tu anda tute 
manglianas lestar te pel, ai vo sas te del tu o pai o Zivindo. 

11 Baria, phenel leske e žiuvli, tut nai tu khanči te les 
pai, ai e xaing si savsem andre; katar avela tut kudo pai 
Zivindo? 12 San tu mai baro sar amaro dad o Jakob, kai dias 
ame kadia xaing, ai kai vo pilias anda late, ai vi leske Siave ai 
vi leske Zigeni? 

13 O Jesus del la palpale: Kon-godi pela anda kado pai 
mai avela trušalo; !^ numa kudo kai pela o pai kai me dava 
les či mai avela šova trušalo ai o pai kai me dava les avela 
ande leste jekh paiofo kai xutela ande o traio pe sakda. 

15 E žiuvli phenel leske: Baria, de ma anda kudo pai, eta 
te na mai avav trušali, ai te na mai avav te lav kathe. 

16 Zia, phenel lake o Jesus, akhar tjire fomes, ai aidi kathe. 

7 E žiuvli del palpale: Nai ma rom. 

O Jesus phenel lake: Tu čačes phenes: Nai ma fom. 1 Ke 
tut sas tu panž fom, ai kudo kai si tu akana nai tjiro rom. 
Ande kodia tu phenes čačimos. 

19 Baria, phenel leske e žiuvli, me dikhav ke tu san jekh 
profeto. ? Amare purane kamenas pe kako plai; ai tume 
phenen, tume Židovuri, ke o than kai trubul te kamas si ande 
o Jerusalem. 

21 Žiuvlio, phenel lake o Jesus, patia ma, o časo avel kai 
nai či pe kado plai či ande o Jerusalem kai tumenge avela 
drago o Dad. % Tumenge si drago so tume či Zianen; ame, 
amenge si drago so ame žianas, ke o skipimos avel katar le 
Židovuri. 2? Numa o časo avel, ai inke avilo, kai kudala kai 
kamen čačes kamena le Dades duxosa ai čačimasa; ke si 
kudala kai o Dad mangel. 2? O Del si Duxo, ai trubul ke 
kudala kai kamen les kamen les ande o duxo ai ande o 
čačimos. 

25 E žiuvli phenel leske: Me žianav ke o Mesia trubul t'avel 

(kudo kai akharen les o Kristo); kana vo avela, vo phenela 
amenge sa le dieli. 

26 O Jesus phenel lake: Me sim kudo, me kai dav tusa 
duma. 

27 Pe kadia aresle leske vortača, kai sas lenge šodo ke vo 
del duma jekha žiuvliasa. Numa či jekh či phenel: So manges 
tu? vai: Pa soste des tu duma lasa? 

28 Antunči e žiuvli, muklias pesko khoro, gelitar ande o 
foro, ai phenel le Zenenge: ?? Aven te dikhen jekhe manušes 
kai phendias mange so-godi me kerdem; či avela vo o Kristo? 
30 Von ankliste avri anda o foro, ai avile karing leste. 

31 Ži ande kudia vramia, le vortača gribin les te xal, 
phenenas: Rabi, xa. 

32 Numa vo phenel lenge: Me xalem jekh xamos kai tume 
či žianen. 

33 Le vortača phenen penge jekh kavreske: Varekon 
andiasas leske te xal? 

3400 Jesus phenel lenge: Muro xamos si te kerav sar 
mangel kudo kai tradias man, ai te getov leski butji. * Či 
phenen tume ke mai si štar Sion Zi kai si te kjiden? Eta, me 
phenav tumenge, vazden le jakha, ai dikhen le kimpuri kai 
vuže parnion te aven kjidine. 3%% Kudo kai kjidel lel jekh 
pokjinimos, ai kjidel fruti pe o traio pe sakda, eta ke kudo 
kai bariarel ai kudo kai kjidel veselin pe ande jekh than. " Ke 
ande kudia kai phenen si čačes: Aver si kudo kai bariarel, ai 
kaver si kudo kai kjidel. ** Me tradem tumen te kjiden kothe 
kai tume či kerdian butji; aver kerde butji, ai tume dinian 
andre ande lenge butji. 

39 But Samaritanuri anda kudo foro patian ande o Jesus 
pala so phendias zurales e žiuvli: Vo phendias mange sa so 
me kerdem. ^? Kadia, kana le Samaritanuri avile t'arakhen 
les, von fudin les te bešel paša lende. Ai vo bešlo kothe dui 
dies. | 

^! Mai but patianas pe pala leske vorbi, ? ai von phenen 
le žiuvliake: Manai pala ke so tu phendian ke ame patias; ke 
ame inke ašundiam leste, ai ame žianas ke vo si o skipitori 
la lumiako. 

O Jesus sastiarel le šiaves katar jekh fitsiri 


43 Pala kudala dui dies, o Jesus gelotar kothar, te Zial ande 
e Galilea. ** Ke vo inke phendias ke jekh profeto nai les pativ 
ande pesko them. * Kana vo areslo ande e Galilea, misto 
line sama lestar le Galilenuri, kai von dikhle so-godi vo 
kerdias ande o Jerusalem kana sas o prasniko; ke vi von sas 
pe o prasniko. 

% Vo kadia gelo ande e Kana ande e Galilea, kai pafudias 
o pai ande mol. Sas ande o Kapernaum jekh fitsiri le 
amperatosko, kai lesko Siav sas nasvalo. ^" Ašundias ke o 
Jesus avilo anda e Judea ande e Galilea, vo gelo karing leste, 
ai rudil les te vulel ai te sastiarel leske šiaves, kai sas te merel. 
8 O Jesus phenel leske: Te na dikhena tumen čudeni ai dodo, 
tume či patian. 

49 O fitsiri le amperatosko phenel leske: Baria, vuli mai 
anglal te merel muro šiav. 

50 Žia, phenel leske o Jesus, tjiro &iav trail. 

Ai kudo manus patiaias ka e vorba kai o Jesus phendias 
leske, ai vo gelotar. * Sar vo inke vulelas, leske služi, avile 
angla leste, andine leske kadia vastia: Tjiri glata trail. 

52 Vo pušel lendar ka če časo sas leske mai mišto; ai von 
phenen leske: Aratji, ka o pervo časo, o tatimos muklias les. 
53 O dad prinžiardias ke sas ka kudo časo kai o Jesus phendias 
leske: Tjiro Siav trail. Ai vo patiaias, vo ai sa lesko kher. 

4.0 Jesus mai kerdias kudi duito čudenia kana vo avilo 
anda e Judea ande e Galilea. 


O Jesus sastiarel jekhe paralitikos 


Pala kudia, sas jekh prasniko le židovongo, ai o Jesus 

anklisto ande o Jerusalem. ? Eta, ande o Jerusalem, paša 
o vudar le bakrorengo, si jekh bania kai akharen la židovitsko 
Betesda, ai kai si la panž stilpuri. ? Tela kudala vudara 
sovenas but nasvale, kofe, bange, paralitikuri, [kai 
ažiukerenas te mištil pe o pai; ^ ke jekh anzelo vulelas univar 
ande e bania ai mištilas o pai; ai kudo kai vulelas o pervo 
kana o pal mištilas sas sasto, so-godi avelas lesko nasvalimos.] 

5 Sas kothe jekh manuš nasvalo de trianda-ai-oxto berš. 6 O 
Jesus dikhlias les ke sovel tele, ai žianelas ke vo si nasvalo 
de dumult, phenel leske: Kames te sastios? 

7 O nasvalo del les palpale: Baria, nai man khonik te šiudel 
man ande e bania kana o pai mištil pe, ai žikin me Ziav, jekh 
aver vulel mai anglal mandar. 

8 Ušti, phenel leske o Jesus, le tjiro pato, ai phir. ° Strazo 
kudo manuš sastilo; vo lias pesko pato, ai phirel. 

10 Sas jekh dies sabato. Le Zidovuri phenen kudaleske kai 
sastilo: Si sabato; nai tuke slobodo te ningeres tjiro pato. 

11 Vo del len palpale: Kudo kai sastiardias ma phendias 
mange: Le tjiro pato, al phir. 

12 Von pušen les: Kon si kudo manuš kai phendias tuke: 
Le tjiro pato, ai phir? 

13 Numa kudo kai sastilo Ci Zianelas kon si; ke o Jesus 
gelotar katar o narodo kai sas ande kudo than. 

14 De kothar, o Jesus arakhel les ande o templo, ai phenel 
leske: Eta, tu sastilian; na mai ker bezex, daratar ke si t'avel 
tu dieli mai Ziungale. 

15 Kudo manuš gelotar, ai phenel ka le Zidovuri ke o Jesus 
si kai sastiardias les. 14 Sa anda kudia le Zidovuri našen pala 
o Jesus, ke vo kerelas kudala dieli sabatone. 17 Numa o Jesus del 
len palpale: Muro Dad kerel kadala dieli ži akana; vi me, kerav. 

18 Anda kudia, le Zidovuri rodenas mai but te mundaren 
les, na ferdi ke del pe o lažiav o sabato, numa ke akharel le 
Devles Tate, kerdiol vo jekh fialo sar o Del. 


E putaria katar o Siav le manušesko 


19 O Jesus mai lias e vorba, ai phenel lenge: Čačimasa, 
čačimasa, me phenav tumenge: O Siav naštil te kerel khanči 
anda peste, vo kerel ferdi so dikhel ke kerel o Dad, o Siav 
sa jekh fialo kerel. Ke o Dad drago leske o Siav ai sikavel 
leske so-godi kerel; ai sikavel leske le butia mai bare sar 
kadala, eta tavel tumenge dodo. ?! Ke, sar o Dad živindisarel 
le mulen ai del len traio, kadia o Siav del o traio kaske vo 
kamel. 2 O Dad či del kris khanikas, numa dias sa e kris ka 
o Siav, 2 eta te den pativ le Siaves, sar den pativ le Dades. 

Kudo kai či del pativ le Šiaves či del pativ le Dades kai tradias 
les. 

24 Čačimasa, čačimasa, me phenav tumenge, kudo kai 
ašunel miti vorba, ai kai patial kudales kai tradias ma, si les 
o trajo pe sakda ai či avela dino pe kris, numa nakhel katar 
e martia ka o traio. 25 Čačimasa, čačimasa, me phenav 
tumenge, o časo avel, ai inke vuže avilo, kai le mule ašunena 
o hango le Šiavesko le Devlesko; ai kudala kai ašunena les 
traina. 2% Ke, sar o Dad si les o traio ande leste, kadia dias 
ka o Šiav t'avel les o traio ande leste. ?? Ai vo dias les e putaria 
te del kris, ke vo si Siav le Devlesko. ? Te na avel tumenge 
šodo anda kadia; ke o časo avela kai sa kudala kai si ande le 
gropoševuri ašunena lesko hango, ai anklena avri. ?? Kudala 
kai kerde mištimos Zivindina pe o traio, numa kudala kai 
kerde nasulimos Zivindina t'aven pe kris. 


E svidetsia katar e putaria le Jesuvoski 


3 Me naštiv te kerav khanči anda mande; sar me ašunav, 
me dav kris; ai miti kris si vorta, ke me či kerav so me kamav, 
numa so mangel kudo kai tradias ma. 

31 Pavel ke me dav duma pa mande, nai miti svidetsia 
vorta Caci. ? Te si jekh aver ke del duma pa mande, ai me 
žianav ke so vo phenel si čačimos. 3 Tume tradian karing o 
Jono, ai vo sas svidetelo ka o čačimos. ^^ Mange, nai katar 
jekh manuš ke si mange svidetelo, numa me phenav kadia, 
eta te tume t'aven skipime. " O Jono sas o lampas kai phabol 
ai strefial, ai tume kamlian te veselin tume jekh časo ka leski 
vedaria. % Me, si ma jekh svidetsia mai bari sar o Jono; ke e 
butji kai o Dad dias man te kerav, kudala butia kai me kerav, 
si svideteli pa mande ke si o Dad kai tradias man, * ai o Dad 
kai tradias man vo si svidetelo pa mande. Tume či asundian 
šova lesko hango, tume či dikhlian leski fatsa, * ai leski vorba 
či bešel ande tumende, ke tume či patian ande kudo kai vo 
tradias. "? Tume zumaven le Ramomata, ke tume gindin tume 
ke si ande lende o traio pe sakda. Von si kai si svidetelo pa 
mande. ^ Aj tume či kamen t'aven mande t'avel tumen o 
traio! 

*! Me či tsirdav mufo vestimos katar le manus. * Numa me 
žianav ke nai ande tumende o kamimos le Devlesko. ^ Me 
avilem ande o anav mite Dadesko, ai tume či len ma; t'avel 
jekh aver ande pesko anav, tume len les. “Sar tume šai 
patian, tume kai tsirden tumaro vestimos jekh kavrestar, ai 
kai či roden o vestimos kai avel katar o Del? 4^5 Na gindin 
tume ke me thav beda pe tumende angla o Dad; kudo kai 
thol beda pe tumende, si o Moše, ande kaste tume thodian 
t'aZiukeren. % Ke te si ke tume patian ande o Moše, vi ande 
mande patian, ke vo ramosardias pa mande. * Numa te tume 
te na patian ande kudala ramomata, sar patian tume mite 
vorbi? 


O Jesus pravarel panž mi ženen 


Pala kudia, o Jesus gelotar pe e kaver rig la mariaki e 

Galilea (vai o Tiberias). ? Baro narodo žial pala leste, ke 
von dikhle le čudeni kai vo kerel pe le nasvale. ?O Jesus 
anklel pe o plai, ai kothe besel peske vortakonsa. * Eta, e 
Patradi pašiol, o prasniko le Zidovongo. $ Vazdias opre le 
jakha, ai dikhel ke jekh narodo avel leste, o Jesus phenel ka 
o Filip: Kai kjinasa ame mante, ke kadala žene t'aven len te 
xan? % Vo phenelas kudia te zumavel les, ke vo Zianelas so si 
te kerel. 

7 O Filip del les palpale: Le mante kai si t'aven ame pe 
dui šela dinari či avena dosta ke sako te Sai lel ekh tsifa. 

8 Jekh anda leske vortača, o Andre, phral katar o Simon 
Petri, phenel leske: ° Si kathe jekh terno Siavofo kai si les 
panž manfe anda orzo ai dui maše; numa so šai avel kudo 
pe kaiti but Zene? 

10 O Jesus phenel: Keren te bešen tele. Sas ande kudo 
than but čar. Von kadia besle, sas amburim pan mi manuš. 
u O Jesus lias le manfe, naisardias, ai dias le ka kudala kai 
bešen tele; sa kadia dias le maše, so-godi von kamenas. !? Kana 
von pravardile, vo phenel peske vortakonge: Kjiden le kotora 
kai asen, eta ke khanči te na xasavon. 13 Von kjidine kadia, 
ai von pherde des-u-dui kosnitsi le kotorensa kai ašile anda 
le panž manfe orzoske, pala ke sa xale. 

14 Kudale žene, dikhle e čudenia kai o Jesus kerdias, 
phenenas: Kado si čačes o profeto kai trubul t'avel ande e 
lumia. 15 Ai o Jesus, žianelas ke von aven te len les te thon 
les amperato, mai gelotar pe o plai, ferdi vo. 


O Jesus phirel pe e maria 


16 Kana e riat aresli, leske vortača vuliste tele pe o berego 
la mariako. 17 Ankliste ande jekh čuno, von nakhle e maria 
te žian ande o Kapernaum. Sas vuže e riat, ai o Jesus inke 
či areslo ži lende. 13 Phurdel jekh bari balval, ai e maria mištil 
pe but. !? Kana tradine o ¿uno paste panž kilometri, von 
dikhle le Jesus sar phirel pe e maria ai pašiol paša o čuno. 
Ai lias len le e dar. ? Numa o Jesus phenel lenge: Me sim; 
na daran! ?! Von kamenas te len les ande o čuno, ai strazo 
o ¿uno areslo kothe kai von Zianas. 


O narodo rodel le Jesus 


22 0 narodo kai bešlo pe e kaver rig la mariaki dikhliasas 
ke manai kothe ferdi jekh čuno, ai ke o Jesus či anklisto ande 
kudo ¿uno peske vortakonsa, numa ke von gele korkofo. 
23 Tearin, sas aver čunuri, aresle anda o Tiberias paša o than 
kai von xale o manto pala ke o Baro naisardias. ?* Le žene 
anda o narodo, dikhle ke či o Jesus či leske vortača nas kothe, 
ankliste von ande kudala čunuri ai gele ande o Kapernaum 
te roden le Jesus. 


O manro le traiesko 


25 Aj arakhle les inčial e maria, von phenen leske: Rabi, 
kana avilian tu kathe? 

26 O Jesus del len palpale: Čačimasa, čačimasa, me phenav 
tumenge, tume roden ma, na ke tume dikhlian čudeni, numa 
sar ke tume xalian manfo ai ke tume pravardilian. ?! Keren 
butji, na pala o xamos kai xasavol, numa pe kudo kai besel 
pe o traio sakda, ai kai o Šiav le manušesko dela tume; ke 
vo si kai o Del tumaro Dad thodias pe leste e pecata. 

28 Von phenen leske: So trubul ame te keras, te keras e 
butji le Devleski? 

22 O Jesus del palpale: E butji le Devleski, si te patian ande 
kudo kai vo tradias. 

30 Če čudenia keres tu, eta ame te dikhas, ai te patias ande 
tute? So keres tu? 3! Amare dada xale e mana ande e pusta, 
sar si ramome: Vo dias len o manfo anda o čerik te xan. 

32 O Jesus phenel lenge: Čačimasa, čačimasa, me phenav 
tumenge, o Moše či dias tumen o manfo anda o čerik, numa 
mufo Dad dias tumen o čačo manfo anda o čerik. 33 Ke o 
manfo le Devlesko, si kai vulel anda o ¿erik ai kai del o traio 
la lumia. 

4 Von phenen leske: Baria, de ame sakda kudo manto. 

35 O Jesus phenel lenge: Me sim o manto le traiosko. Kudo 
kai avel mande či avela šova bokhalo, ai kudo kai patial ande 
mande či avela šova trušalo. % Numa, me phenav tumenge, 
tume dikhlian ma, ai tume či patiaian. 37 Sa so-godi anda 
kudala kai o Dad del ma avel mande, ai me či šiudava avri 
kudales kai avel mande. % Ke me vulistem anda o čerik, na 
te kerav so me kamav, numa so kamel kudo kai tradias man. 
39 Eta, so kamel kudo kai tradias ma, si te na xasarav khanikas 
anda sa so dias ma, numa te Zivindisarav les o pasledno dies. 
% So kamel mufo Dad, si ke kon-godi dikhel le a ai patial 
ande leste avel les o traio pe sakda; ai me Zivindisarava les 
o pasledno dies. 

41 Le Židovuri bulguin pala leste, ke vo phendias: Me sim 
o manro kai vulisto anda o čerik. Ai von phenenas: Nai 
kado o Jesus, o šiav katar o Jozef, kai ame žianasas leske 
dades ai leska da? Sar phenel vo: Me vulistem anda o ¿erik? 

% O Jesus del len palpale: Na bulguin maškar tumende. 
^ Khonik nastil t'avel mande, te na avela o Dad kai tradias 
ma, te tsirdel les peste; ai me Zivindisarava les o pasledno 
dies. " Si ramome ande le profeturi: Von avena sa sikade 
katar o Del. Kadia kon-godi ašundias le Dades ai lias so vo 
sikiardias avela mande. % Khonik či dikhlias le Dades, 
te na kudo kai avel katar o Del; kudo kai dikhlias le Dades. 
47 Čačimasa, čačimasa, me phenav tumenge, kudo kai patial 
ande mande si les o traio pe sakda. 4 Me sim o manto le 
traiosko. ^ Tumare dada xale e mana ande e pusta, ai von 

mule. 5 Si o manto kai vulel anda o čerik eta kudo kai xal 
te na merel. 5 Me sim o manto živindo kai vulisto anda o 
čerik. Te si varekon kai xal anda kudo manro, vo traila pe 
sakda; ai o manfo kai me dava, si mufo mas, kai me dava pe 
o traio la lumiako. 

S? Pe kadia, le Židovuri si le čingar maškar lende, 
phenenas: Sar šai del ame vo pesko mas te xas? 

53 O Jesus phenel lenge: Čačimasa, čačimasa, me phenav 
tumenge: Te na xana tume o mas katar o Šiav le manušesko 
ai te na pena tume lesko rat, tume nai tumen traio ande 
tumende. 5^ Kudo kai xal muřo mas ai kai pel mufo rat si les 
o traio pe sakda; ai me živindiva les o pasledno dies. " Ke 
mufo mas si čačes jekh xamos, ai mufo rat si čačes jekh pimos. 
56 Kudo kai xal mufo mas ai kai pel mufo rat besel ande 
mande, ai me bešav ande leste. 5 Sar o Dad kai si Zivindo 
tradias man, ai ke me traiv katar o Dad, kadia kudo kai xal 
ma trail mandar. % Kathe si o manfo kai vulisto anda o čerik. 
Nai sar tumare dada kai xale e mana ai kai mule. Kudo kai 
xal kado manro traila sakda. 

5 Kadala dieli vo phendias ande e khangeri ande o 
Kapernaum. 


Le vorbi katar o traio pe sakda 


60 But anda leske vortača, pala ke ašunde leste, phenenas: 
Kadia vorba si zurali; kon šai ašunel la? 

61 O Jesus, žianelas ande peste so leske vortača bulguin, 

henelas lenge: Nai tumenge misto? 9 Ai te dikhena tume le 

es le manušeske te nakhel kai vo sas mai anglal? % O 
duxo si kai zuriarel; o mas nai khančesko. Le vorbi kai me 
phenav tumenge si duxo ai traio. % Numa si maškar tumende 
uni kai či patian. Ke o Jesus Zianelas de anglal kon si kudala 
kai či patian pe, ai kon si kudo kai dela les ande o vas. S Ai 
vo mai phenel: Sa anda koda me phenav tumenge ke khonik 
naštil t'avel mande, te na avela leske šinado katar o Dad. 

66 De kothar, uni anda leske vortača geletar, ai či mai gele 
von lesa. $7 O Jesus phenel vo kadia ka le de$-u-dui: Ai tume, 
či kamen vi tume te žiantar? 

6 O Simon Petri del les palpale: Baria, kaste Ziasa ame? 
Tute si le vorbi le traioske pe sakda. Ai ame patiaiam ai 
ame prinžiardiam ke tu san o Kristo, o svinto le Devlesko. 

790 Jesus del les palpale: Nai ke me alosardem tumen, 
tumen le deš-u-don? Ai jekh anda tumende si jekh demono! 
7! Vo delas duma pa o Juda Iskariot, šiav katar o Simon; ke 
vo sas kai trubulas te bikjinel les, vo, jekh anda le deš-u-dui. 


Le phrala le Jesuvoske či patian pe ande leste 


Pala kudia, o Jesus phirel pe e Galilea, ke vo či kamelas 

te bešel ande e Judea, ke le Zidovuri rodenas te 
mundaren les. ? Eta, o prasniko le Židovongo, o prasniko 
katar o Tabernaklo, pašiol. * Ai leske phral phenen leske: 
Žiatar kathar, ai žia ande e J udea, eta ke te tjire vortaca te 
dikhen vi von e butji kai tu keres. * Khonik či kerel garades, 
kana kamel te sikadiol: te keresa tu kudala dieli, sikav tu ka 
e lumia. ? Ke či leske phral či patianas ande leste. 

60 Jesus phenel lenge: Miti vramia inke či avili, numa 
tumari vramia si sakda gata. ? E lumia naštil te vufitsil tumen; 
me, voi vutitsil ma, ke me phenav pa late ke lake butia si 
nasul. * Anklen, tume, ka kudo prasniko; me či ankliav, ke 
mifi vramia inke nai gata. ? Pala ke phendias lenge kudia, vo 
bešel ande e Galilea. 


O Jesus ka o prasniko o Tabernaklo 


1? Kana leske phral ankliste ka o prasniko, vi vo anklisto, 
na angla o narodo, numa garades. !! Le Zidovuri rodenas les 
pe o prasniko, ai phenenas: Kai lo vo? 

12 Sas ande o narodo baro buntuimos pala leste. Le jekh 
phenenas: Si jekh manuš lašio. Kaver phenenas: Niči, del 
rigate le buten. !? Khonik či delas duma sar kamelas pa leste, 
 daratar katar le Zidovuri. 

4 Karing o maškar le prasnikosko, o Jesus anklisto ka o 
templo. Ai vo sikiarelas. !5 Le Zidovonge sas šodo, phenenas: 
Sar žianel vo kaiti, vo kai či sikilo? 

16 () Jesus del len palpale: Muto sikiarimos nai mandar, 
numa katar kudo kai tradias man. !? Te si varekon kai kamel 

te kerel pe leski, vo Zianela ke mufo sikiarimos si katar o Del, 
vai te dava duma anda mande. !? Kudo kai del duma anda 
peste rodel pesko vestimos; numa kudo kai rodel o vestimos 
kudalesko kai tradias les, kudo si čačo, ai nai xoxaimos ande 
leste. ° O Moše či dias tume o zakono? Ai khonik anda 
tumende či kerel o zakono. Sostar roden tume te mundaren 
ma? 

20 O narodo del palpale: Ande tute si jekh duxo nasul. Kon 
rodel tut te mundarel tu? 

21 O Jesus del len palpale: Me kerav jekh butji, ai tumenge 
si sa šodo. ? O Mose dias tume taven Sinde — na ke avel 
katar o Moše, ke kudia avel katar le phure — ai tume šinen 
jekhe manušes o dies o sabato. ?3 T'avela ke jekh manui lel 
o šinimos o dies o sabato, eta ke o zakono katar o Moše te 
na avel busterdo, sostar xoliavon tume pe mande ke me sa 
sastiarav jekhe manušes o dies o sabato? ?* Na den pe kris 
sar dikhen, numa den kris pe sar si e kris. 


Si o Jesus o Kristo? 


?5 Uni kai bešenas ande o Jerusalem phenenas: Nai vo 
kado kai rodenas te mundaren les? 26 Aj eta, vo del duma 
sar vo kamel, ai vo či phenen leske khanči! Sai t'avel čačes 
ke le birevia prinžiarde ke vo si o Kristo? 2? Numa kado, ame 
žianas katar vo si; numa o Kristo, kana vo avela, khonik Ci 
žianel katar vo si. 

28 Aj o Jesus, sikiarelas ande o templo, tsipilas: Tume 
žianen ma, ai tume žianen katar me sim! Me či avilem anda 
mande, numa kudo kai tradias ma si Caco, ai tume či Zianen 
les. 2? Me, me žianav les; ke me avav lestar, ai vo tradias man. 

30 Von kadia rodenas te len les, numa khonik či thodias o 
vas pe leste, ke lesko časo inke či avilo. 9! But anda o narodo 
patian ande leste, ai von phenenas: O Kristo, kana vo avela, 
kerela vo mai but čudeni sar kerel kado? 


Služi aven te astaren le Jesus 


32 Le Farizianuri ašunde o narodo sar bulguil pa leste 
kudala dieli. Antunči le bare rasa ai le Farizianuri tradine 

slugen te len les. *5 O Jesus phenel: Me mai sim tumensa pe 
tsifa vramia, porme Ziavtar karing kudo kai tradias ma. 
34 Tume rodena ma ai tume či arakhena ma, ai tume naštin 
t'aven kothe kai me avava. 

35 Pe kudia le Zidovuri phenen maškar pende: Kai Ziala 
vo, kai ame či arakhasa les? Ziala vo ka kudala kai si ka le 
Grekuri, ai sikiarela vo le Grekon? 36 So si kudia vorba kai 
vo phendias: Tume rodena ma ai či arakhena ma, ai tume 
naštin t'aven kai me avava? 


Bare paia Zivinde 


37 O pasledno dies, o baro dies le prasnikosko, o Jesus, 
besel pe punfende, tsipilas: Te si varekon trušalo, t'avel 
mande, ai te pel.  Kudo kai patial ande mande, bare paia 
živinde pitiana anda lesko per, sar phenel o Ramomos. ?? Vo 
phenel ande kudia pa o Duxo kai trubul te len kudala kai 
patian ande leste; ke o Duxo nas inke dino, ke o Jesus nas 
inke vestime. 


O narodo ulavdilo pala o Jesus 


40 Žene anda o narodo, ašunenas kadale vorbi, phenenas: 
Kado si čačes o profeto. 

41 Kaver phenenas: O Kristo si. Ai kaver phenenas: Sai 
t'avel mišto anda e Galilea kai avel o Kristo? O Ramomos 
či phenel vo ke si katar e vitsa le Davidoski, ai anda o gav o 
Betlehem, kai sas o David, ke o Kristo trubul tavel? 43 Sas 
kadia, pala leste, Cingar ande o narodo. % Uni anda lende 
kamenas te len les, numa khonik či thodias o vas pe leste. 


Či patian pe le birevia židovitsko 


4 Kadia le služi gele palpale ka le bare rasa ai le 
Farizianuri. Ai kudala phende lenge: Sostar tume či andian 
les? 

46 Le služi den len palpale: Šova manuš či dias duma sar 
kado manuš. 

47 Le Farizianuri mai den len palpale: Nai ke vi tume, tume 
san diliarde. % Si varekon maškar le birevia vai maškar le 

Farizianuri kai patian ande leste? ^ Numa kado narodo kai 
či Žianen o zakono, si armandine! 

50 O Nikodem, kai avilosas ka o Jesus, ai kai sas jekh anda 
lende, phenelas lenge: $! Amaro zakono del vo strafo jekhe 
manušes mai anglal t'ašunel les ai te Zianas so vo kerdias? 

3 Von den les palpale: San vi tu Galileno? Le sama le 
Ramomata ai tu dikhesa ke anda e Galilea ¿i anklel profeto. 
53 Aj gele sa khere. 


E žiuvli e kurva 


O Jesus gelo ka o plai le Maslinengo. ? Numa, de 

diminiatsara, vo mai gelo ande o templo, ai sa o narodo 
avel leste. Belo tele, vo sikiarelas len. ? Antunči le zakonaria 
ai le Farizianuri andine jekha žiuvlia lini sar kerel kurvetsia; 
ai thodine la maškar o narodo; ^ von phenen leske: Birevo, 
kadia žiuvli line la sar kerel kurvetsia. "O Moše, ande o 
zakono, dias amen ordina te mundaras la barensa kasave 
Ziuvlian; tu kadia, so phenes tu? é Von phenenas kudia te 
zumaven les, eta te thon pe leste beda. Numa o Jesus, bangilo, 
ramolas pe e phuv le naiesa. 

7 Sar von mai pušenas lestar, vo uštilo ai phenel lenge: Ke 
kudo anda tumende kai nai les bezex Siudel o pervo baf pe 
late. 8 Ai vo pale bangilo, vo ramolas pe e phuv. ° Kana von 
ašunde kudia, von geletar jekh pala kaver, de katar o mai 
phuro ži ka o mai pasledno; ai o Jesus beslo korkofo la 
žiuvliasa kai sas kothe maškaral. !? Antunči vo uštilo, ai dikhel 
ferdi la žiuvlia; o Jesus phenel lake: Žiuvlio, kai le kudala kai 
thon beda pe tute? Nai khonik te den tu strafo? 

11 Voi del palpale: Niči, Baria. Ai o Jesus phenel lake: Či 
me či dav tu strafo; žia, ai na mai ker bezex. 


E vedaria la lumiaki 


12 O Jesus mai del lensa duma, ai phenel: Me sim e vedaria 
la lumiaki; kudo kai avel pala mande či phirela ande o 
tuniariko, numa avela les e vedaria le traioski. 

13 Pe kodo, le Farizianuri phenen leske: Tu des duma pa 
tute; so tu phenes nai čačimos. 

14 O Jesus del len palpale: Makar ke me dav duma pa 
mande, so me phenav si čačimos, ke me Zianav katar me avav 
ai kai me Ziav; numa tume, tume či žianen katar me avav ai kai 
me Ziav. 15 Tume den kris sar si o mas; me či dav kris khanikas. 
16 Aj me te dava kris, miti kris si Caci, ke me či sim korkoto; numa 
o Dad kai tradias ma si mansa. 1” Si ramome ande tumaro 
zakono ke e svidetsia katar dui manuš si Caci. ! Me phenav 
pa mande, ai o Dad kai tradias ma si svidetelo pa mande. 

I? Von phenen leske kadia: Kai lo tjiro Dad? 

O Jesus del len palpale: Tume či zianen man, či mite 
Dades. Te žianenas man tume, tume žianenas vi mite Dades. 

20 O Jesus phenel kudala vorbi, sikiarelas ande o templo, 
ande o than kai si o mandin; ai khonik či thodias o vas pe 
leste, ke lesko časo inke či avilo. 


Našti žian kai me žiav 

21 O Jesus phenel lenge: Me Ziavtar, ai tume rodena ma, ai 
tume merena ande tumare bezexa; tume nastin t'aven kai me Ziav. 

2 Pe kudia le Zidovuri phenen: Mundarela vo pes 
korkoto, ke vo phenel: Tume naštin t'aven kai me žiav? 

23 Aj vo phenel lenge: Tume san telal; me, me sim opral. 
Tume san anda kadia lumia; me, me či sim anda kadia lumia. 
24 Sa anda kudia me phenav tumenge ke tume merena ande 
tumare bezexa; ke tume či patian kon sim me, tume merena 
ande tumare bezexa. 

25 Kon san tu? phenen leske von. O Jesus del len palpale: 
So me phenav tumenge de mai anglal. ?$ Si ma but dieli te 
phenav pa tumende ai te dav tumen kris; numa kudo kai 
tradias ma si čačo, ai so me ašundem lestar, me phenav les 
la lumiake. 

27 Von či atiaren ke von del duma lensa pa o Dad. 2 O 
Jesus kadia phenel lenge: Kana tume vazdena opre le Siaves 
le manušesko, antunči tume žianena kon sim me, ai ke me či 
kerav khanči anda mande, numa ke dav duma sar ke o Dad 
sikiardias ma. ?? Kudo kai tradias ma si mansa; ai vo či muklias 
ma korkofo, ke me kerav sakda so si leske drago. 

30 Sar o Jesus delas duma kadia, but patian ande leste. 

Manus slobodo ai nai slobodo 


31 Aj vo phenel le Židovonge kai patian ande leste: Te 
bešena tume ande miti vorba, tume ¿aces san mite vortača. 
32 Tume žianena o čačimos, ai o čačimos skipila tumen. 

33 Von den les palpale: Ame sam anda e vitsa katar o 
Abraham, ai ame či samas šova tela vas le kavrenge; sar 
phenes tu: Tume avena skipime? 

ai Čačimasa, čačimasa, me phenav tumenge, mai phenel 
lenge o Jesus, kon-godi thol pe ka e bezex si esklavo la 
bezexako. 3% Eta, o esklavo či bešel sakda ande o kher; o šiav 
bešel sakda. % T'avel ke o Siav skipil tumen, tume avena čačes 
slobodo. "' Me žianav ke tume san katar e vitsa le 
Abrahamoski; numa tume roden te mundaren man, ke miti 
vorba či Žial ande tumende. 3 Me phenav so me dikhlem ka 
mufo Dad; ai tume, tume keren so tume ašundian katar 
tumaro dad. 

39 Von den les palpale: Amaro dad si o Abraham. 

O Jesus phenel lenge: T'avilianas tume Siave katar o 
Abraham, tume kerdianas le butia katar o Abraham. % Numa 
akana tume roden te mundaren ma, me kai phendem 
tumenge o čačimos kai ašundem katar o Del. Kadia, o 
Abraham či kerdiasas. * Tume keren le butia tumare 
dadeske. | 

Von phenen leske: Ame či sam mastivi kai či prinžiaras 
amare daden; amen si ferdi jekh Dad, o Del. 

42 O Jesus phenel lenge: Te avilinosas o Del tumaro Dad, 
tume sas te kamen man, ke me anda o Del anklistem ai ke 
me avav; me či avilem anda mande, numa vo tradias 
man. * Sar či atiaren tume sar me dav duma? Ke tume naštin 
t'aSunen miti vorba. ^ Tumaro dad si o beng, ai tume kamen 
te keren so mangel tumaro dad. Vo sas kai mundarel de anda 
O gor, al vo či kamel te ninkerel o čačimos, ke nai o čačimos 
ande leste. Kana vo phenel o xoxaimos, vo del duma anda 
peste; ke vo si o xoxamno ai o dad le xoxaimosko. $ Ai me, 
sar ke me phenav o čačimos, tume či patian ma. % Kon anda 
tumende del duma ke me sim bezexalo? Te me phenava o 

čačimos, sostar či patian tume mande. ^" Kudo kai si anda o 
Del ašunel le vorbi le Devleske; tume či ašunen, ke tume 
či san anda o Del. 


O Jesus ai o Abraham 


48 Le Židovuri dine les palpale: Nai amen čačimos ke phenas 
ke tu san jekh Samaritano, ai ke tut si tu jekh demono? 

^ O Jesus mai del len palpale: Nai man demono; numa 
me dav pativ mite Dades, ai tume den ma pe o lažiav. 50 Me 
či rodav t'avav vestime; si jekh kai rodel kudia ai kai del kris. 
51 Čačimasa, čačimasa, me phenav tumenge, te si varekon kai 
garavela miti vorba, vo či dikhela šova o merimos. 

52 Akana, phenen leske le Zidovuri, ame prinžiaras ke tu 
si tu jekh demono. O Abraham mulo, vi le profeturi, ai tu 
phenes: T'avela varekon ke garavela miti vorba, či merela vo 
šova. ? San tu mai baro sar amaro dad o Abrahamo, kai 
mulo? Le profeturi vi von mule. Kon gindis ke tu san? 

54 O Jesus del palpale: Te luvudiv ma me anda mande, 
mufo luvudimos nai khanči. Muto Dad si kai luvudil ma, vo 
kai tume phenen ke si tumaro Del, "S ai kai tume či Zianen 
les. Me žianav les; ai, te phenava me ke či Zianav les, me 
avava jekh fialo sar tumende, jekh xoxamno. Numa me žianav 
les, al me arakhav leski vorba. 55 O Abraham, tumaro dad, 
isdrailo dragostar ke vo dikhela muřo dies. Vo dikhlias les, 
al vo veselisailo. 

57 Le Židovuri phenen leske: Tu inke či san panž-var-deše 
beršengo, ai tu dikhlian le Abraham! 

58 O Jesus phenel lenge: Čačimasa, čačimasa, me phenav 
tumenge, mai anglal o Abraham t'avel, me simas. 

% Pe kudia, von line bat te šiuden le pe leste; numa o 
Jesus garadilo ai anklisto avri anda o templo. 


O Jesus sastiarel jekhe kores 


O Jesus nakhelas, dikhlias jekhe manušes kofes dekin 

arakhadilo. ? Leske vortača pušen les kadia: Rabi, kon 
kerdias e bezex, kado manuš vai leske niamuri, t'arakhadilo 
vo koto? 

3 O Jesus del len palpale: Nai ke vo vai leske niamuri 
kerde bezex, numa ke te e butji le Devleski te sikadiol ande 
leste. ^ Trubul ame te keras, žikin si o dies, le butia 
kudaleske kai tradias man; e riat avel, kai khonik nastil te 
kerel butji. 5 Zikin me sim ande e lumia, me sim e vedaria 
la lumiaki. : 

6 Pala ke phendias kudia, vo čungardias pe e phuv, ai 
kerdias čik le Cungaresa. Porme thodias čik pe le jakha le 
kofeske. 7 Ai vo phenel: Zia, ai xalav tu ka e xaing o Siloe 
(kudia bušiol tradino). Vo gelo, xaladias pe, ai gelo palpale, 
dikhelas misto. 

8 Leske vortača ai kudala kai mai anglal Zianenas les sar 
jekh éofo kai mangelas phenenas: Nai vo kado kai bešelas 
tele ai kai mangelas? 

9 Uni phenenas: Vo si. Le kaver phenenas: Niči, numa 
miazol pe leste. 

Ai vo inke phenelas: Me sim. 

10 Von phenenas leske kadia: Sar tjire jakha puterdile? 

11 Vo del palpale: O manus kai akharen les Jesus kerdias 
čik, svintsisardias mite jakha, ai phendias mange: Zia ka e 
xaing o Siloe, ai xalav tu. Me gelem, ai me xaladem ma, ai 
me arakhlem o dikhimos. 

12 Von phenen leske: Kai lo kudo manus? 

Vo del palpale: Me Ci Zianav. 


Le Farizianuri pušen le kores kai sastilo 


13 Von ningerde karing le Farizianuri kudales kai sas koro. 
14 Eta, sas jekh dies o sabato kai o Jesus kerdias e čik, ai 
puterdias leske jakha. !5 Mai jekh data, le Farizianuri vi 
von pušen lestar sar vo arakhadias te dikhel. Ai vo phenel 
lenge: Vo thodias čik pe mife jakha, me xaladem ma, ai me 
dikhlem. 

16 Pe kudia uni anda le Farizianuri phenenas: Kudo manuš 
či avel katar o Del, ke vo či lel sama o sabato. 

Kaver phenenas: Sar jekh manuš bezexalo $ai kerel kasave 
čudeni? Ai sas ulaimos maškar lende. 

17 Von mai phenen le kofeske: Tu, so phenes tu pa leste, 
sar vo puterdias tjire jakha? 

Vo del palpale: Si jekh profeto. 

18 Le Židovuri či patian ke vo sas koto ai ke arakhadias 
te dikhel, žikin či andine leske dades ai leska da. !? Ai von 
pušen lendar, phenenas: Si kado tumaro šiav, kai tume 
phenen ke arakhadilo koto? Sar vo dikhel akana? 

20 Von den palpale: Ame Zianas ke vo si amaro šiav, ai ke 
vo arakhadilo koto. ?! Numa sar vo dikhel akana, vai kon 
puterdias leske jakha, si ke ame či žianas. Pušen lestar, vo si 
peske beršengo, vo dela duma so si pa leste. ? Lesko dad ai 
leski dai phenenas kadia ke von daranas katar le Židovuri; 
ke le Židovuri thode pe inke ande jekh than, t'avela varekon 
te prinžiaren le Jesus sar Kristo, avela šiudino anda e 
khangeri Zidovitsko. ?? Sa anda kudia leske niamuri phenenas: 
Si peske beršengo, pušen lestar. 

24 Le Farizianuri akharen pe duito data le manušes kai sas 
koro, ai von phenen leske: De vestimos ka o Del; ame Zianas 
ke kudo manuš si jekh bezexalo. 

25 Vo del palpale: Te si jekh bezexalo, me či žianav; me 
žianav jekh diela, si ke me simas koto ai ke akana me 
dikhav. 

26 Von phenen leske: So kerdias vo? Sar puterdias vo tjire 
jakha? 

27 Vo del len palpale: Me phendem tumenge inke, ai tume 
či ašundian; sostar kamen tume te mai ašunen? Vi tume 
kamen t'aven leske vortača. 

28 Von prasan les ai phenen: Tu san lesko vortako; ame, 
ame sam le vortača le Mošeske. ?? Ame žianas ke o Del dias 
duma ka o Moše; numa kado, ame či žianas katar lo vo. 

30 Kudo manuš dias len palpale: Šodo si ke tume či žianen 
katar lo vo; ai numa vo puterdias mire jakha. ?! Ame žianas 
ke o Del či kerel pe le bezexalengi; numa, te si varekon te 
del les pativ ai kerel so vo kamel, kudo avela pe leski. " Šova 
nas ašundo te phenen ke varekon puterdias le jakha jekheske 
kai arakhadilo koto. * Te kudo manus te na avilinosas katar 
o Del, vo naštil te kerel khanči. 

4 Von den les palpale: Tu arakhadilian sa ande e bezex, 
ai tu sikiares. Ai von gonisarde les. 


O korimos katar o duxo 


35 O Jesus ašundias ke von gonisarde les aj arakhlias les. 
Vo phenelas leske: Patias tu tu ka o Šiav le Devlesko? 

36 Vo del palpale: Ai kon si kudo, Baria, eta te patiav me 
ande leste? 

27 Tu dikhlian les, phenel o Jesus, ai kudo kai del tusa 
duma, vo si. 

38 Aj vo phenel: Me patiav, Baria. Ai vo dias čanga angla leste. 

39 Porme o Jesus phenel leske: Me avilem ande kadia 
lumia pe jekh kris, pe kudala kai či dikhen te dikhen, ai kudala 
kai dikhen t'aven kore. 

40 Uni Farizianuri kai sas lesa, ašunde kudala vorbi, 
phenen leske: Vi ame, sam ame kote? 

41 O Jesus del len palpale: T'avilianas tume kote, tume sas 
te na avel tume bezexa. Numa akana tume phenen: Áme 
dikhas. Sa anda kudia tumari bezex bešel. 


E paramiči katar o pasturo ai le bakrore 


10 Čačimasa, čačimasa, me phenav tumenge, kudo kai 
či del andre pa o vudar ande e stala le bakrengi, 
numa kai anklel pa e kaver rig, si jekh Cor ai jekh fobas. 
? Numa kudo kai del andre katar o vudar si kai arakhel le 
bakren. ? O vudarari putrel leske, ai le bakrote ašunen lesko 
hango; vo akharel pa anaveste le bakrofen kai si leske, ai vo 
ningerel le avri. ^ Kana vo ankaladias avri sa peske bakrofen, 
vo phirel angla lende; ai le bakrofe Zian pala leste, ke von 
prinziaren lesko hango. ? Von či Zian pala jekh estreino; numa 
von našen dur lestar, ke von či prinziaren o hango le 
estreinosko. 

6 O Jesus phenel lenge kadia paramiči, numa von či atiaren 
pa soste vo del duma. 


O lašio pasturo 
70 Jesus mai phenel lenge: Čačimasa, čačimasa, me 

phenav tumenge, me sim o vudar le bakrofengo. $ Sa kudala 
kai avile mai anglal mandar si čor ai fobas; numa le bakrofe 
či ašunde lende. ? Me sim o vudar. Te si varekon ke te den 
andre mandar, vo avela skipime; vo dela andre ai anklela 
avri, ai vo arakhela so te xal. 1% O cor avel ferdi te Corel, te 
mundarel ai te phafavel; me avilem eta ke le bakrofe t'avel 
le o traio, ai te bešen ande o but mištimos. 

11 Me sim o lašio pasturo. O lašio pastuto del pesko traio 
pala peske bakrore. !? Numa kudo kai si pokjindo, kai nai vo 
bakriari ai kaske nai le bakrote, dikhel ke avel o ruv, mukel 
le bakroren, ai lel pe ai našel; ai o ruv lel len ai phafavel len. 
13 Kai si pokjindo nasel, ke vo si pokjindo, ai ke leske nai mila 
anda le bakrore. !^ Me sim o lašio bakriari. Me žianav mite 
bakroren, ai von žianen man, !^sar o Dad Zianel ma ai sar 
me Zianav le Dades; ai me dav muto traio pala mite bakre. 
16 Mai si ma kaver bakrofe, kai nai ande kadia stala bakrengi; 
von ašunena muro hango, ai avena sa ande jekh than ai jekh 
pasturo. 

17 O Dad kamel ma, ke me dav muřo traio, eta te lav les. 
18 Khonik či lel les mandar, numa me dav les anda mande, si 
ma e putaria te dav les, ai si ma e putaria te lav les. Kadia si 
e ordina kai lem katar mufo Dad. 

I? Mai sas pala kadala vorbi nevo ulaimos maškar le 
Zidovuri. ?? But anda lende phenenas: Vo si les jekh demono, 
vo si dilo; sostar ašunen tume leste? 

21 Kaver phenenas: Nai le vorbi katar jekh kai si bengalo; 
jekh demono šai putrel vo le jakha jekhe kofeske? 


Le Zidovuri Siudine le Jesus 


22 Vestisarde ande o Jerusalem o prasniko kai vužarde o 
templo. Sas o iven. % Ai o Jesus phiravelas pe ande o templo, 
tela le stilpuri katar o Salomon. ?* Le Zidovuri krugosarde 
les, ai phenen leske: Zi kana mukesa tu amen te na Zianas? 
Te san tu o Kristo, phen les amenge čačimasa. 

25 O Jesus del palpale: Me phendem tumenge, ai tume či 
patian tume. Le butia kai me kerav ande o anav mite 
Dadesko si svideteli pa mande. ?% Tume či patian, ke tume či 

san anda miče bakrofe. 27 Mife bakrofe ašunen muro hango; 
me prinžiarav le, ai von aven pala mande. ? Me dav le o traio 
pe sakda; ai von či xasavona šova, ai khonik či len len anda 
muto vas. 2%? Muto Dad, kai dias le mange, si mai baro sar sa; 
ai khonik naštil te lel le anda o vas mite Dadesko. % Me ai 
o Dad sam jekh. 

31 Antunči le Zidovuri mai line bat te mundaren les. ? O 
Jesus phenel lenge: Me sikadem tumenge but laše butia kai 
avile katar mufo Dad. Pala savo mundaren ma tume barensa? 

33 Le Židovuri den les palpale: Nai pala ke jekh laši butji 
ke ame mundaras tu bafensa, numa pala jekh prasaimos, ai 
si ke tu, kai san jekh manuš, tu keres tu Del. 

34 O Jesus del len palpale: Nai ramome ande tumaro 
zakono: Me phendem: Tume san dela? * Te akharela vo dela 
kudalen kaske e vorba le Devleski si phendi, ai t'avela ke o 
Ramomos naštil tavel phafado, “kudo kai o Dad 
svintsisardias ai tradias les ande e lumia, tume phenen 
leske: Tu prasas! Ai kudia ke me phendem: Me sim o Siav 
le Devlesko. % Te na kerava me le butia mire Dadeske, na 
patian mande. "8 Numa me te kerava, makar ke tume či 
patian mande, patian tume ka kudala butia, eta tume te 
žianen ai prinžiaren ke o Dad si ande mande ai ke me sim 
ande o Dad. 

39 Pe kudia, von mai rodine te len les; numa vo skipisailo 
anda lenge vas. 

4 O Jesus mai gelo inčial o Jurdan, ande o than kai o Jono 
mai anglal bolelas. Ai vo besel kothe. *! But Zene aven leste, 
ai von phenenas: O Jono či kerdias či jekh čudenia; numa so 
o Jono phendias pa kado manuš sas čačimos. ^ Ai, ande kudo 
than, but patian ande leste. 


Sar mulo o Lazar 


1 Sas jekh manuš nasvalo, Lazar, anda e Betania, gav 

katar e Maria ai e Marta, laki phei. ? Sas kudia Maria 
kai svintsisardias duxasa le Bares ai kai khoslias leske punfe 
peske balensa, ai sas lako phral o Lazar kai sas nasvalo. " Le 

pheia tradine te phenen ka o Jesus: Baria, eta, kudo kai tu 
kames si nasvalo. 

* Pala ke ašundias kudia, o Jesus phenel: Kudo nasvalimos 
nai merimasko; numa si te vestin le Devles, eta ke o Šiav le 
Devlesko t'avel vestime lestar. 

> Eta, o Jesus sas leske drago e Marta, ai laki phei, ai o 
Lazar. ô Sar vo ašundias ke o Lazar sas nasvalo, vo mai beilo 
dui dies ande o than kai vo sas, ? ai vo phenel antunči ka le 
vortača: Avas palpale ande e Judea. 

8 Le vortača phenen leske: Rabi, le Zidovuri nai de dumult 
rodenas te mundaren tu le bafensa ai tu žias palpale ande e 
Judea! 

? O Jesus del palpale: Nai deš-u-dui časuri ande o dies? 
Te si varekon ke phirel diese, vo či isdral, ke vo dikhel e 
vedaria kadala lumiaki. !? Numa, te si varekon ke phirel riate, 
vo isdral, ke e vedaria nai ande leste. !! Pala kadala vorbi, vo 
phenel lenge: Lazar, amaro vortako, sovel; numa žiav te 
uštiavav les. 

? Le vortaca phenen leske: Baria, te sovel vo, vo sastiol. 

13O Jesus diasas duma pa lesko merimos, numa von 
gindinas ke vo dias duma pa leski lindri. !^ Antunči o Jesus 
phenel lenge vorta: O Lazar mulo. !5 Ai, pala tumende, eta 
ke tume te patian, me veseli ma ke me Ci simas kothe. Ame 
žias karing leste. 

16 Pe kudia o Tomas, akhardo Ziameno, phenel le kavre 
vortakonge: Žias vi ame, te meras lesa. 


O Jesus si o živindimos ai o traio 


17 O Jesus, vo areslo, arakhlias ke o Lazar sas inke de štar 
dies ande o gropoševo. !3 Ai, sar e Betania si paše paša o 
Jerusalem, pašte trin kilometri, 1? but Židovuri avilesas karing 
e Maria ai e Marta, te vatin le ke mulo lengo phral. 

22 Kana e Marta ašundias ke o Jesus areslo, voi geli angla 
leste, Zikin e Maria bešelas tele ande o kher. 2! E Marta 
phenel ka o Jesus: Baria, te avilianas tu kathe, muto phral 
sas te na merel. ? Numa, inke akana, me žianav ke so-godi 
tu manges ka o Del, o Del del les tuke. 

23 O Jesus phenel lake: Tjiro phral živindila. 

24 Me žianav, del palpale e Marta, ke vo živindila kana 
avela o živindimos, o pasledno dies. 

25 O Jesus phenel lake: Me sim o živindimos ai o traio. 
Kudo kai patial ande mande traila, makar t'avela mulo; % ai 
kon-godi trail ai patial ande mande či merela šova. Patias tu 
kudia? 

27 Voi phenel leske: Ei, Baria, me patiav ma ke tu san o 
Kristo, o Say le Devlesko, kai trubulas t'avel ande e lumia. 


O Jesus rovel 


28 Dias duma kadia e Marta vi voi gelitar. Porme akharel 
pe coral la Maria, peski phei, ai phenel lake: O birevo lo 
kathe, ai mangel tu. ?? Sar e Maria ašundias, voi ustili sigo, 
ai geli karing leste. Y Ke o Jesus inke či dias andre ande o 
gav, numa sas ande o than kai e Marta arakhlias les. ?! Le 
Zidovuri kai sas la Mariasa ande o kher ai kai vatinas la, 
dikhle ke voi uštili sigo ai anklisti avri, gele pala late, 
phenenas: Voi žial ka o gropoševo, te rovel. 

2 Kana e Maria aresli kothe kai si o Jesus, voi peli ka 
leske punte, ai phenel leske: Baria, t'avilianas tu kathe, mufo 
phral sas te na avel mulo. 

33 O Jesus dikhlias ke rovel, voi ai le Židovuri kai sas lasa, 
isdrailo ande peste, ai sa lias les e mila. * Ai vo phenel: Kai 
thodian les tume? 

Baria, den les von palpale, aidi ai dikh. 

35 O Jesus rovel. % Pe kudia le Zidovuri phenen: Dikhen 
sar kamelas les. 

37 Aj uni maškar lende phenen: Vo kai puterdias le jakha le 
koteske naštisardiasas te kerel vo ke kado manuš te na merel? 


O Lazar Zivindisailo ka o traio 


38 O Jesus mai isdraias ande peste, gelo ka o gropoševo. 
Sas jekh gropa, ai jekh baf sas thodino anglal. ° O Jesus 
phenel: Len o bar. 

E Marta, e phei le muleski, phenel leske: Baria, vo khandel 
inke, ke de Star dies vo si kothe. 


JONO 11 31 


% O Jesus phenel lake: Či phendem tuke me, te patiasa, 
tu dikhesa o vestimos le Devlesko? 4! Von line tele kadia o 
bat. Ai o Jesus vazdias le jakha opre, ai phenel: Tate, me 
naisiv tuke de sar tu ašundian mande. 4 Mange, me Zianav 
ke tu sakda ašunes mande; numa me dem duma pala o narodo 
kai si krugom mandar, eta te patian ke tu san kai tradian 
man.  Phendias kudia, vo tsipisardias jekh hango zuralo: 
Lazar, ankli! ^* Ai o mulo anklisto, le punfe ai le vas phangle 
ande selii, ai lesko mui garado ande jekh pištjiri. O Jesus 
phenel: Putren les, ai muken les te Zial. 


Den duma sar te keren pa o Jesus 


*5 But anda le Zidovuri kai avile karing e Maria, ai kai 
dikhle so kerdias o Jesus, patian ande leste. ** Numa uni anda 
lende gele t'arakhen le Farizianon, ai phende lenge so o Jesus 
kerdias. *" Antunči le bare raša ai le Farizianuri kjidine e Kris 
e Zidovitsko, ai phenen: So kerasa ame? Ke kado manui kerel 
but čudeni. Te mukasa ame te kerel, sa patian ande leste, 
ai le Romanuri aven te phafaven amaro foro ai amaro them. 

4 Jekh anda lende, Kaif, kai sas o baro rašai kudo berš, 
phenel lenge: Tume či atiaren khanči; 5? tume či den tume 
godji ke tumenge avela mai mišto ke ferdi jekh manuš merel 
le narodoske, ai ke sa o them te na xasavol. S! Eta, či phenelas 
kudia vo anda peste; numa ke sas baro rašai kudo berš, vo 
phendias mai anglal ke o Jesus trubul te merel pala o them. 
5 Ai nai ke ferdi pala o them; sas kadia eta te kjiden ande 
jekh stato le šiave le Devleske fipime. 

"3 De katar kudo dies, von thode pe te mundaren les. 54 Sa 
anda kudia o Jesus či mai sikadiol maškar le Židovuri; numa 
vo gelotar ande le riga paša e pusta, ande jekh foro kai bušiol 
Efraim; ai kothe bešel peske vortakonsa. 

55 E Patradi le Židovongi pašiol. Ai but žene anda o them 
anklen ande o Jerusalem mai anglal e Patradi, te vužion. 56 Von 
roden le Jesus, ai von phenen jekh avreske ande o templo: 
So miazol tumenge? Či avela vo pe o prasniko? 5? Eta, le bare 
raša ai le Farizianuri dinesas e ordina ke, te si varekon te 
Zianel kai lo vo, te phenel les, eta te len les. 

E Maria thol duxi pe le punfe le Jesuvoske 


1 Šov dies mai anglal e Patradi, o Jesus areslo ande e 

Betania, kai sas o Lazar, kai vo živindisardias les 
katar le mule. ? Kothe, dine les te xal; e Marta služil, ai o 
Lazar sas jekh anda kudala kai sas pala e skafidi lesa. " E 
Maria lias jekh livra anda jekh duxi anda o nardo vužo kai 
si savsem kuč, maklias le punte le Jesuvoske, ai voi khosel 
leske punfe peske balensa; ai o kher pherdilo khandimos 
katar e duxi. ^ Jekh anda le vortaca, o Juda Iskariot, Siav katar 
o Simon, kudo kai trubulas te bikjinel les, phenel: " Sostar či 
bikjindias voi kudia duxi trin šela dinari, te del le ka le core? 
6 Vo phendias kadia, na ke sas leske mila anda la Core, numa 
ke vo sas Cor, ai ke sas les e tišila; vo lelas so sas andre. 

7 Numa o Jesus phenel: Muk la te garavel kudia duxi pe 
o dies ka mufo gropoševo. $ Tumen si tume sakda le core 
tumensa, numa me či avava tumensa sakda. 


Buntuisaile pa o Lazar 


9 But Zidovuri ašunde ke o Kristo sas ande e Betania; ai 
von avile, na ke ferdi pala leste, numa vi te dikhen le Lazar, 
kai vo uštilo anda le mule. !? Le bare rasa thodine pe gindo 
vi te mundaren le Lazar. !! Ke but anda le Židovuri žianas 
lendar pala leste, ai patianas ande o Jesus. 


O Jesus del andre ande o Jerusalem 


12 Tearin, but žene avile ka o prasniko, ašundesas ke 
phenen ke o Jesus žialas ande o Jerusalem. * Line patria 
anda le salki palmi, ai gele angla leste, tsipinas: Osana! 

Svintsime t'avel kudo kai avel ande o anav le Baresko, 

O amperato anda o Israel. 

14 O Jesus arakhlias jekh magaritsa, ai bešlo opral, sar si 
ramome: 

15 Na dara, šei anda o Sion; 

Eta, tjiro amperato avel, 

Bešel pe jekh tsiknofo katar e magaritsa. 

16 Leske vortaía či atiarde mai anglal kudala dieli, numa, 

kana o Jesus areslo vestime, von dine pe godji ke so sas 
ramome pa leste, ai ke kudia sas kerdo karing leste. 

17 Sa kudala kai sas le Jesuvosa, kana akhardias le Lazar 
anda o gropoševo ai živindisardias les katar le mule, sas leske 
svideteli; 18 ai o narodo avel angla leste, ke von ašunde ke vo 
kerdias kadia čudenia. ! Le Farizianuri phenen penge von 
kadia jekh avreske: Tume dikhen ke či nirin khanči; eta, e 
lumia geli pala leste. | 


Uni Grekuri roden le Jesus 


22 Uni Grekuri, anda kudala kai ankliste te fudin ka o 
prasniko, ?! pušen katar o Filip, anda e Betsaida ande e 
Galilea, ai von phenen leske zurales: Baria, ame kamas te 
dikhas le Jesus. 

22 O Filip gelo te phenel ka o Andre, porme o Andre ai o 
Filip phenen ka o Jesus. ?* O Jesus del len palpale: O časo avilo 
kai o Šiav le manušesko trubul t'avel vestime. 2 Čačimasa, 
čačimasa, me phenav tumenge, jekh simintsa gjiveski bešel 
korkofo te na perel ande e phuv ai te na merela; numa, te 
merela, vo dela but fruti. 2? Kudo kai si leske drago lesko 
traio xasarela le, ai kudo kai vufitsil pesko traio ande kadia 
lumia garavela le pe o traio sakda. ?6 Te si varekon te služil 
ma, t'avel mansa; ai kothe kai me avava, kothe avela vi miti 
sluga. Te si varekon te služil ma, o Del dela les pativ. 


O Jesus phenel pa pesko merimos 


2? Akana mufo duxo si rimome. Ai so phenava me? Tate, 
skipisar ma anda kado ¿aso? Numa anda kadia me avilem ži 
ka kado Caso. 

28 Tate, vestisar tjiro anav! 

Ai jekh hango avel anda o čerik: 

Me vestisardem les, ai 

mai vestisarava les. 

22 O narodo kai sas kothe, ai kai ašundias, phenenas ke si 
jekh fondieto. Kaver phenenas: Jekh anželo dias lesa duma. 

O Jesus phenel: Nai ke pala mande ke kudo hango 
ašundian les; numa pala tumende. ?! Akana si e kris kadala 


34 JONO 12 


lumiaki; akana o prinso kadala lumiako avela šiudino avri. 
32 Aj me, kana avava uštiado pa e phuv, me anava sa le 
manušen mande. * Sar delas duma kadia, vo sikavelas ande 
savi martia vo si te merel. 

34 O narodo del les palpale: Ame sikiliam katar o zakono 
ke o Kristo bešel pe sakda; sar phenes tu: Trubul o Siav le 
manušesko t'avel vazdino? Kon si kudo Šiav le manušesko? 

35 O Jesus phenel lenge: E vedaria mai si pe jekh tsifa 
vramia maškar tumende. Phiren, žikin si tumen e vedaria, eta 
ke o tuniariko te na lel tumen: kudo kai phirel ande o 
tuniariko vo či žianel kai žial. 3 Zikin si tumen e vedaria, 
patian ande e vedaria, eta t'aven tume Siave la vedariake. 


Le Zidovuri či patian pe ande o Jesus 


O Jesus phenel kudala dieli, porme gelotar, ai garadilo 
dur lendar. 37 Makar kasave but čudeni kai vo kerdias angla 
lende, von či patianas ande leste, % eta t'aresel e vorba katar 
o Esai, o profeto, kai phendias: 

Baria, 

Kon patiaias so ame phendiam? 

Ai kaske o vas le Baresko sas sikado? 

39 Kadia naštinas von te patian, ke o Esai mai phendias: 
40 Vo korardias lenge jakha; 

ai vo zuriardias lengo ilo. 

Daratar kai šai dikhen penge jakhensa 

ke atiaren ande pengo ilo, 

ke kein pe, 

te sastiarav le. 

110 Esai phendias kudala dieli, kana dikhlias lesko 
vestimos, ai ke delas duma pa leste. 

42 Numa, inke maškar le birevia, but patianas ande leste; 
numa, pala le Farizianuri, von či pufinas pe, daratar ke den 
le avri anda le khangeria židovitsko. * Ke lenge sas drago o 
vestimos katar le manuš mai but sar o vestimos le Devlesko. 


E kris katar le vorbi le Jesuvoske 
44 Eta, o Jesus tsipilas: Kudo kai patial ande mande, na 

ande mande patial, numa ande kudo kai tradias man; ^ ai 
kudo kai dikhel ma dikhel kudales kai tradias man. % Me 
avilem sar jekh vedaria ande e lumia; eta, kon-godi patial 
ande mande te na bešel ande o tuniariko. * Te si varekon 
ke ašunel mife vorbi ai či garavel len, nai ke me dav les pe 
e Kris; ke me avilem na te dav kris la lumia, numa te skipiv 
la lumia. * Kudo kai šiudel man ai kai či lel mite vorbi si les 
lesko krisinitori; e vorba kai me phendem, voi si kai dela les 
pe e kris o pasledno dies. * Ke me či dem duma anda mande; 
numa O Dad, kai tradias ma, vo sikiardias ma so trubul te 
phenav ai so avel. 5 Ai me žianav ke miti poronka si o traio 
pe sakda. Sa anda kudia le dieli kai me phenav, me phenav 
le sar o Dad phendias le mange. 


O Jesus xalavel le punfe peske vortakonge 


1 Mai anglal o prasniko la Patradiako, o Jesus Zianelas 
ke lesko Caso avilo te nakhel katar e lumia ka o Dad, 

ai sas leske drago peske kai sas ande e lumia, dias sa pesko 
kamimos lenge. | 

? Žikin xan, o beng dias ande o Juda Iskariot, šiav katar 
o Simon, sikiardias les te bikjinel les. * O Jesus, kai Zianelas 
ke o Dad thodias sa le dieli ande leske vas, ai ke vo avilo 
katar o Del ai Zialtar ka o Del, * uštilo katar e skafidi, lias le 
tsalia pa peste, ai lias jekh pištjiri, phanglias les pe lesa. 5 Antunči 
dias muial pai ande jekh balai, ai lias pe te xalavel le punie 
peske vortakonge, ai khosel len le pištjiresa kai sas lesa phanglo. 
$ Vo avilo kadia ka o Simon Petri; ai o Petri phenel leske: Tu, 
Baria, tu xalavesa mife punte! | 

7 O Jesus del les palpale: So me kerav, tu či atiaresa akana, 
numa tu atiaresa sigo. 

$ O Petri phenel leske: Niči šova tu či xalavesa mite punte. 

O Jesus del les palpale: Te na me xalavava tut, tut či avela 
partia mansa ande e amperetsia le Devleski. 

” O Simon Petri phenel leske: Baria, na ferdi le punie, 
numa vi le vas ai vi o šero. 

10 O Jesus phenel leske: Kudo kai si xalado trubul les ferdi 
te xalavel peske punte t'avel sa vužo; ai tume san vuZe, numa 

na sa. !! Ke vo žianelas kudales kai si te del les ande le vas; 
sa anda kudia vo phendias: Tume či san sa vuže. 

12 Pala ke xaladias lenge punre, ai ke lias peske tsalia pe 
peste vo thodias pe pala e skafidi, ai phenel lenge: Atiaren 
tume so me kerdem tumenge? !? Tume akharen ma Birevo 
ai Baro; ai tume phenen misto, me sim. !^ Te si ke me xaladem 
le punfe, me, o Baro ai o Birevo, tume trubul te xalaven 
tumare punfe jekh avreske. '*Ke me dem tumen jekh te 
sikavav, eta ke tume te keren sar me kerdem. !% Čačimasa, 
čačimasa, me phenav tumenge, e sluga nai voi mai bari sar 
lako birevo, či o apostolo sar kudo kai tradias les. 1? Te 
žianena tume kadala dieli, tume san veseli, te kerena tume 
kadia. 

18 Na ke anda sa tumende ke me dav duma; ke me žianav 
kudalen kai me alosardem. Numa trubul ke o Ramomos te 
aresel: 

Kudo kai xal mansa o manfo 

Amboldinisailo pe mande. 

19 De akanara me phenav tumenge, mai anglal ke te e 
diela aresel, eta ke kana aresela, tume patiana so me 
phendem. ?? Čačimasa, čačimasa, me phenav tumenge, kudo 
kai primila kudales kai me tradem primila man, ai kudo kai 
primil ma primil kudales kai tradias man. 


O Jesus phenel ke o Juda si te bikjinel les 


21 Dias duma kadia, o Jesus nas leske misto ande lesko 
duxo, ai vo phenel naročno: Čačimasa, čačimasa, me phenav 
tumenge, jekh anda tumende bikjinel ma. 

22 La vortača dikhen jekh pe avreste, či žianenas pa kaste 
del duma. 2? Jekh anda leske vortača, kudo kai o Jesus 
kamelas, bešel paša le Jesus. ? O Simon Petri kerel leske 
semno te pušel kon si kudo kai o Jesus del duma pa leste. 

25 Aj kudo vortako, bangilo pe o kolin le Jesuvosko, phenel 
leske: Baria, kon si? 

26 () Jesus del les palpale: Kudo si kaske me dava o kotor 
o kingo. Ai, kingiardias pesko kotor, vo dias les ka o Juda, 
šiav katar o Simon, o Iskariot. ? De sar o kotor sas dino, o 

Satan dias ande o Juda. O Jesus phenel leske: So tut si te 
keres, ker les sigo. 28 Numa či jekh anda kudala kai sas ka e 
skafidi či atiarde sostar vo phendias leske kudia; ?? ke uni 
gindinas ke, sar o Juda sas les e tišila, o Jesus kamelas te 
phenel leske: Kjin so trubul ame pe o prasniko, vai ke 
porončilas leske te del vareso le ¿ofen. 

*?? O Juda, lias o kotor, gribisailo t'anklel avri. Sas e riat. 


E nevi poronka 


*! Kana o Juda anklisto avri, o Jesus phenel: Akana, o Siav 
le manušesko sas vestime, ai o Del sas vestime ande leste. 
?  T'avel ke o Del sas vestime ande leste, o Del vi vo vestila 
les ande peste, ai mai vestila les. 33 Mife tsinofe glati, me mai 
sim pe tsita vramia tumensa. Tume rodena ma; ai, sar me 
phendem le Židovonge: Tume naština t'aven kothe kai me 
žiav, me phenav les vi tumenge akana. % Me dav tumen jekh 
poronka nevi: T'aven drago jekh avreske; sar me kamlem ` 
tumen, vi tume, kamen tume jekh avres. ?5 Ande kudia sa 
žianena ke tume san mite vortača, te si tume kamimos jekh 
avreske. 


O Jesus phenel ke o Petri či mai prinžiarela les 


36 O Simon Petri phenel leske: Baria, kai žiasa tu? 

O Jesus del les palpale: Tu naštis akana t'aves pala mande, 
numa tu avesa mai palal. 

37 Baria, phenel leske o Petri, sostar naštiv te žiav me pala 
tute akana? Me dava mufo traio pala tute. 

*5 O Jesus del palpale: Tu desa tjiro traio pala mande! 
Čačimasa, čačimasa, me phenav tuke, o kokošo či gjilabela 
tri-var ke tu či mai prinžiaresa ma. 


O Jesus si e vurma kai ningerel ka o Dad 


1 Ke tumaro ilo te na rimol pe. Patian ande o Del, ai 

patian ande mande. ? Si but thana kai te bešen ande 
o kher mire Dadesko; te na avilinosas kadia, me phendemas 
les tumenge. Me žiav te lašiarav tumenge jekh than. ? Ai, 
kana me Ziavatar, ai ke lašiardem tumenge jekh than, me 


38 JONO 14 


avava palpale, ai me lava tumen mansa. Eta ke kothe kai me 
avava t'aven vi tume. ^ Tume Zianen kai me Ziav, ai tume 
žianen e vurma. 

S O Tomas phenel leske: Baria, ame či žianas kai tu Zias; 
sar Žianasa ame e vurma? 

6 O Jesus phenel leske: Me sim e vurma, o čačimos, ai o 
traio. Khonik či avel ka o Dad ke ferdi mandar. ? Te žianena 
man tume, tume žianena vi mite Dades. Ai de akanara tume 
žianen les, ai tume dikhlian les. 

8 O Filip phenel leske: Baria, sikav amenge le Dades, ai 
avela amenge dosta. 

9 O Jesus phenel leske: Si de dumult ke mi sim tumensa, 
ai tu či prinžiardian ma, Filip? Kudo kai dikhlias man dikhlias 
le Dades. Sar phenes tu: Sikav amenge le Dades? 1 Ci patias 
tu ke me sim ande o Dad, ai ke o Dad si ande mande? Le 
vorbi kai me phendem tumenge, či phenav le me mandar; al 
o Dad kai bešel ande mande, vo si kai kerel peske butia. 
11 Patian mande, me sim ande o Dad, ai o Dad si ande mande; 
patian mišto katar leske butia. !? Čačimasa, čačimasa, me 
phenav tumenge, kudo kai patial ande mande kerel vi vo le 
butia kai me kerav, ke me Ziavtar ka o Dad. ** Ai sa so tume 
mangena ande mufo anav, me kerava les, eta ke te O Dad 
luvudil pe ande o Siav. !^ Te mangena mandar vareso ande 
mufo anav, me kerava les. 


Mothol ke si te tradel le Svinto Duxo 


15 Te kamena tume ma, garavena mite poronki. !Š Ai me, 
me fudiva le Dades, ai vo tradela tumenge jekh kaver kai lela 
sama tumendar, eta te bešel sakda tumensa. 7 Vo si o Duxo 
le čačimasko, kai e lumia naštil te lel, ke vo či dikhel les ai či 
žianel les; numa tume, tume žianen les, ke vo bešel tumensa. 

18 Me či mukava tumen korkofo, me avava tumende. !? Mai 
jekh tsifa vramia, ai e lumia či mai dikhela ma; numa tume, 
tume dikhena ma, ke me traiv, ai vi tume traina. ? Ande kudo 
dies, tume prinžiarena ke me sim ande mufo Dad, ai ke tume 
san ande mande ai ke me sim ande tumende. 

21 Kudo kai si les mite poronki ai kai garavel le, kudo si 

kai kamel ma; ai kudo kai kamel ma avela drago mite 
Dadeske, me kamava les, ai me kerava te prinžiarel ma. 

2 O Juda, na o Iskariot, phenel leske: Baria, katar avela 
ke tu keresa te prinžiaras tu, ai na e lumia? 

220 Jesus del les palpale: Te si varekon ke kamel ma, vo 
garavela mire vorbi, ai mufo Dad kamela les; ame avasa leste, 
ai ame kerasa amaro kher leste. 24 Kudo kai či kamel ma či 
garavel mite vorbi. Ai e vorba kai tume ašunen nai mandar, 
numa katar o Dad kai tradias ma. 

25 Me phenav tumenge kadala dieli žikin bešav tumensa. 
26 Numa kudo kai lela sama tumendar, o Duxo Svinto, kai o 
Dad tradela ande mufo anav, sikiarela tume sa kadala dieli, 
ai dela tumen godji sa so me phendem tumenge. 

27 Me mukav tumenge e patia. Me či dav la tumenge sar 
e lumia del la. Ke tumaro ilo te na rimol pe, ai te na daral. 
2 Tume ašundian ke me phendem tumenge: Me žiavtar, ai 
me avava karing tumende. Te kamena man tume, tume 
veselina tume ke me Ziavtar ka o Dad; ke o Dad si mai baro 
mandar. ?? Ai akana me phenav tumenge kadala dieli mai 
anglal t'aresen, eta, kana von aresena, tume te patian. ** Me 
či mai dava duma tumensa; ke o prinso kadala lumiako avel. 
Les nai khanči ande mande. 3! Numa ke te e lumia te žianel 
ke mange si drago o Dad, ai ke me kerav sar si e ordina kai 
o Dad dias ma. Ušten, Ziastar kathar. 


O Jesus si e čači rez 


1 Me sim e čači rez, ai mufo Dad kai lel sama. 2 Sako 
salkitsa kai si ande mande ai kai či del fruta, vo šinel 
la; ai sako salkitsa kai del fruta, vo lašiarel la, eta te del mai 
but fruta. * Inke tume san vuže, pala e vorba kai me phendem 
tumenge. ^ Bešen ande mande, ai me bešava ande tumende. 
Sar e salkitsa na&til anda peste te del fruta, te na avela phangli 
ka e rez,kadia vi tume naštin, te na bešena ande mande. 
> Me sim e rez, tume san le salkitsi. Kudo kai bešel ande 
mande ai ande kaste me bešav del but fruti, ke bi mango 
tume naštin te keren khanči. 6 Te si varekon kai či bešel ande 
mande, si Siudino avri, sar e salkitsa, ai Sukiol; porme kjiden 

le salkitsi, šiuden le ande e jag, ai von phabon. ? Te bešena 
tume ande mande, ai ke mite vorbi bešen ande tumende, 
mangen so tume kamen, ai avela tumen dino. * Te dena tume 
but fruta, kadia muro Dad avela luvudime, ai ke tume avena 
mire vortača. 9 Sar o Dad kamelas ma, vi me kamlem tumen. 
Bešen ande muio kamimos. ' Te garavena tume mite 
poronki, tume bešena ande mufo kamimos, sar ke me 
garadem le poronki katar mufo Dad, ai ke me bešav ande 
lesko kamimos. 

11 Me phendem tumenge kadala dieli, eta ke te miri 
veselia t'avel ande tumende, ai ke tumari veselia t'avel vorta. 
12 Kathe si miti poronka: T'aven drago jekh avreske, sar 
mange sanas drago. '? Nai mai baro kamimos ke te des tjiro 
traio pala vortača. !4 Tume san mite vortača, te kerena 
tume so porončiv tumenge. !* Me či mai akharav tumen 
služi, ke e sluga či žianel so kerel lesko birevo; numa me 
akharav tumen vortača, ke me kerdem te žianen so-godi 
me sikilem katar o Dad. 16 Nas ke tume alosardian man; 
numa me, me alosardem tumen, ai me thodem tumen, ai 
ke tume t'anen fruta, ai ke tumari fruta te bešel, eta ke so 
tume mangena katar o Dad ande muto anav, vo del les 
tumenge. !7 So me porončiv tumenge, si t'avel drago jekh 
avreske. 


E lumia vuritsil le Jesus ai kon si leske 


18 Te si e lumia ke vufitsil tumen, Zianen ke vutitsisardias 
man mai anglal tumendar. !? Te sanas tume anda e lumia, e 
lumia kamelas tumen, nume ke tume či mai san anda e lumia, 
ai ke me alosardem tumen anda e lumia, anda kudia e lumia 
vufitsil tumen. ? Den tume godji ka e vorba kai me phendem 
tumenge: E sluga nai voi mai bari sar o birevo. Te marde 
man von, von vi tumen marena. Te von garade miti vorba, 
von garavena vi tumari. ?! Numa von kerena tumenge sa 
kudala dieli pala mufo anav, ke von či Zianen kudales kai 
tradias man. 2 Te na me avilemas ai te na demas lensa duma, 
len sas te na aven len bezexa; numa akana nai len Ci jekh te 
jertil le katar lenge bezexa. ?? Kudo kai vufitsil man vutitsil 

vi mite Dades. ?2* Te na kerdemas maškar lende le butia kai 
khonik či kerdias, len sas te na aven len bezexa; numa akana 
von dikhle, ai von vufitsarde ai man ai mite Dades. 25 Numa 
kudia areslias eta te kerdiol e vorba kai si ramome ande lengo 
zakono. “Von vufitsarde man intaino.' 

26 Kana avela kudo kai lel sama tumendar, ke me tradava 
tumenge katar e partia le Dadeski, o Duxo le čačimasko, kai 
avel katar o Dad, vo avela svidetelo anda mande. ?7 Ai vi 
tume, tume avena svideteli, ke tume san mansa de anda o 
gor. 

1 Me phendem tumenge kadala dieli, eta te na muken 
tumaro patiamos. ? Von dena tumen avri anda le 
khangeria Zidovitsko; ai inke o časo avel kana kodo kai 
mundarela tumen gindila ke vo kerel mištimos le Devleske. 
3 Ai von kerena kadia, ke von či prinžiaren či le Dades či 
man. * Me phenav tumenge kadala dieli, eta ke, kana o časo 
avela, tume dena tume godji ke me phendem le tumenge. 


E butji katar o Svinto Duxo 


Me či phendem le tumenge d'anda o gor, ke me simas 
tumensa. ? Akana me žiavtar karing kudo kai tradias man, ai 
khonik anda tumende či pušel ma: Kai žias tu? 6 Numa, sar 
ke me phendem tumenge kadala dieli, o nekazo dias ande 
tumaro ilo. " Numa me phenav tumenge o čačimos: mai misto 
avelas tumenge ke me Ziavtar, ke te Ci Ziavatar, kudo kai lel 
sama tumendar €i avela karing tumende; numa, te Ziavatar, 
me tradava les tumenge. $ Ai kana vo avela, vo sikavela la 
lumiake so si e bezex, e kris, ai o strafo ai sar le žene šibin 
pe. °? So si e bezex, ke von či patiana ande mande; * e kris, 
ke me Ziav ka o Dad, ai ke tume či mai dikhena ma; ! o 
strafo, ke o prinso kadala lumiako si dino pe kris. 

7 Mai si ma but dieli te phenav tumenge, numa tume 
naštin te Fibdin le akana. !? Kana o Duxo le čačimasko avela, 
vo ningerela tumen ande sa o čačimos; ke vo či dela duma 
anda peste, numa vo phenela sa so vo ašundias, ai vo phenela 
tumenge le dieli kai avena. !^ Vo luvudila man, ke vo lela so 
si muto, ai phenela tumenge. !5 So-godi o Dad si les si muro; 

sa anda kudia me phendem ke vo lela so si mufo, al ke o 
Duxo phenela les tumenge. 


O nekazo kerdiola veselia 


16 Mai tsifa vramia, ai tume či mai dikhena ma; ai porme 
mai tsifa vramia, ai tume dikhena ma. 

17 Pe kudia, uni anda leske vortača phenen maškar pende: 
So si kudia kai vo phenel: Mai tsifa vramia, ai tume či mai 
dikhena ma; ai porme mai tsifa vramia, ai tume dikhena ma? 
ai: Ke me žiav ka o Dad? !8 Von mai phenen: So si kudo kai 
phenel: Mai tsifa vramia? Ame či Zianas pa soste del duma. 

19 () Jesus atiardias ke von kamenas te pusen les, ai vo 
phenel lenge: Tume pušen jekh avrestar pa soste me 
phendem: Mai tsifa vramia, ai tume Ci mai dikhena ma, porme 
mai tsifa vramia, ai tume dikhena ma. ?? Čačimasa, čačimasa, 
me phenav tumenge, tume rovena ai tume vatina tume, ale 
lumia veselila pe. Tume avena ande o nekazo, numa tumaro 
nekazo pafudiola ande veselia. ?! E žiuvli, kana avela jekh 
glata, si la nekazo, ke lako časo avilo; numa, kana e glata 
arakhadili, voi či mai del pe godji ka pesko kjinuimos, pala e 
veselia kai si la ke jekh manuš arakhadilo ande e lumia. 2 Vi 
tume kadia, tume san akana ande o nekazo; numa dikhava 
tumen, ai tumaro ilo veselila pe, ai khonik či lela tumen anda 
tumari veselia. 

23 Ande kudo dies, tume či mai pušena ma pa khanči. 
Čačimasa, čačimasa, me phenav tumenge, so tume mangena 
katar o Dad, vo dela les tumenge ande muto anav. ?' Ži akana 
tume či manglian khanči ande muto anav. Mangen, ai tume 
lena, eta ke te tumari veselia t'avel vorta. 


O Jesus niril e lumia 


25 Me phenav tumenge kadala dieli sar paramiča. O časo 
avel kai me dava duma tumensa bi paramičengo, numa kai 
me dava duma tumensa puterdes pa o Dad. ?% Ande kudo 
dies, tume mangena ande mufo anav, ai me či phenava 
tumenge ke me iudiva le Dades tumenge. ?' Ke o Dad inke 
vo kamel tumen, ke tume kamlian man, ai ke tume patian ke 

me anklistem avri anda o Del. 28 Me anklistem anda o Dad, 
ai me avilem ande e lumia; akana me mukav e lumia, ai me 
Ziav ka o Dad. 

? Leske vortača phenen leske: Eta, akana tu des duma 
puterdes, ai tu či phenes či jekh paramiči. 3% Akana ame Zianas 
ke tu Zianes sa le dieli, ai ke tut &i trubul tu khonik te pusel 
tu; sa anda kudia ame patias ke tu anklistian anda o Del. 

"LO Jesus del len palpale: Tume patian akana. 2 Eta, o 
časo avel, ai inke avilo, kai tume avena pufitsime sako pe 
peski rig, ai kai tume mukena ma korkofo; numa me či sim 
korkoro, ke o Dad si mansa. * Me phenav tumenge kadala 
dieli, eta t'avel tumen e patia ande tumende. Avena tumen 
bunto ande e lumia; numa len zor, me nirisardem la lumia. 


O Jesus rudil peske vortakonge 


1 7 Pala ke dias duma, o Jesus vazdias le jakha pe o čerik, - 
al phenel: Tate, o časo avilo! Luvudisar tjire Šiaves, 
eta ke tjiro Šiav te luvudil tut, ? sar ke tu dias les putaria pe 
sako mas, eta te del o traio pe sakda sa kudalenge kai tu dias 
les. " Eta, o traio sakda, si ke te prinžiaren tut, o ferdi jekh 
čačo Del, ai kudales kai tu tradian, Jesus Kristo. 4 Me 
luvudisardem tu pe e phuv, me getosardem e butji kai tu dian 
ma te kerav. " Ai akana tu, Tate, luvudisar ma paša tute katar 
O luvudimos kai sas ma paša tute mai anglal t'avel e lumia. 

6 Me kerdem te Zianen tjiro anav le manus kai tu dian ma 
maskar e lumia. Von sas tjire, ai tu dian le mange; ai von 
garade tjiri vorba. 7 Akana von prinžiarde ke so-godi tu dian 
ma avel tutar. * Ke me dem le le vorbi kai tu dian ma; ai von 
line le, ai von čačes prinžiarde ke me avilem tutar, ai von 
patian ke tu tradian man. 

? Lenge me fudiv. Me či fudiv la lumiake, numa kudalenge 
kai tu dian ma, ke von si tjire; !? ai so-godi si mufo si tjiro, 
ai so-godi si tjiro si mufo — ai me sim luvudime ande lende. 
H Me či mai sim ande e lumia, ai von si ande e lumia, ai me 
Ziav tute. Dad svinto, garav ande tjiro anav kudalen kai tu 
dian ma, eta t'aven jekh sar amende. 1? Kana me simas lensa 
ande e lumia, me arakhadem le ande tjiro anav. Me 

arakhadem kudalen kai tu dian ma, ai či jekh anda lende 
či xasailo, te na niči o šiav le xasarimasko, eta te getol pe 
so si ramome. !? Ai akana me žiav tute,ai me phenav kudala 
dieli ande e lumia, eta t'avel ande lende mifi veselia vorta. 
14 Me dem len tjiri vorba; ai e lumia vufitsil len, ke von nai 
ande e lumia, sar me či sim ande e lumia. !^ Me či Fudiv tu 
te les len pa e lumia, numa te les lendar rigate o nasulimos. 
16 Von nai la lumiake, sar me či sim la lumiako.  Svintsisar 
le katar tjiro čačimos; tjiri vorba si o čačimos. 1 Sar tu 
tradian ma ande e lumia, vi me tradem le ande e lumia. !? Ai 
te me svintsi ma lenge, eta ke vi von t'aven svintsime katar 
o čačimos. 

20 Na ke ferdi lenge me fudiv, numa vi kudalenge kal 
patian ande mande katar lengi vorbi, ?! eta ke sa t'aven jekh 
ande amende, sar tu, Tate, tu san ande mande, ai sar me sim 
ande tute, eta ke te vi von t'aven sar jekh, te e lumia te Zianel 
ke tu tradian man. ? Me dem len o luvudimos kai tu dian 
man, eta ke von t'aven jekh sar ame sam jekh: ? Me ande 
lende, ai tu ande mande, eta t'aven vorta jekh, ai ke te e 
lumia te žianel ke tu tradian man ai ke tu kamlian le sar tu 
kamlian man. 

24 Tate, me kamav ke, kai me avava, kudala kai tu dian 
man t'aven vi von mansa te dikhen o luvudimos, o 
luvudimos kai tu dian man, ke tu kamlian man mai anglal 
tavel e lumia. 25 Tate vorta, e lumia či prinziarel tu; numa 
me žianav tu, ai kadala prinžiarde ke tu tradian man. ?? Me 
kerdem te žianen tjiro anav, ai me kerava te mai Zianen 
les, kadia o kamimos kai tu kames man t'avel ande lende, 
ai me t'avav ande lende. 


Astaren le Jesus 


1 Kana vo phendias kudala dieli, o Jesus gelotar 

peske vortakonsa pe e kaver rig katar o paiofo o 
Kedron, kai si jekh kimpo garado, ande savo vo dias andre, 
vo ai peske vortača. ? O Juda, kai bikjindias les, Zianelas 
kudo than, ke o Jesus ai leske vortača sas butivar kjidine 
kothe. ? O Juda kadia, lias pesa le ketanen, ai le slugen kai 

tradine le bare rasa ai le Farizianuri, avile kothe lamponsa 
ai amblalensa ai sabiansa. 4 O Jesus, Zianelas so si t'aresel 
leske, gelo angle, ai phenel lenge: Kas roden tume? 

" Von den les palpale: O Jesus anda o Nazaret. 

O Jesus phenel lenge: Me sim. 

Ai o Juda, kai bikjindias les, sas lensa. 6 Kana o Jesus 
phendias lenge: Me sim, von dine palpale ai pele pe phuv. 7 Vo 
mai pušel len: Kas roden tume? Ai von phenen: O Jesus anda 
o Nazaret. 

8 O Jesus del len palpale: Me phendem tumenge ke me 
sim. T'avela ke man roden, muken te žiantar kakala. ? Vo 
phenel kudia, eta t'aresel e vorba kai vo phendias: Me či 
xasardem či jekh anda kudala kai tu dian man. 

1? O Simon Petri, kai sas les jekh sabia, maladias la sluga 
katar o baro rašai, ai šindias lesko kan o čačo. Kadia sluga 
busiol Malkus. 11 O Jesus phenel ka o Petri: Tho palpale tjiri 
sabia ande o gono. Ci piava me o taxtai kai o Dad dias man 
te piav? 


O Jesus len les angla o Ana 


12 Le ketani, o fitsiri, ai le služi katar le Židovuri, line 
antunči le Jesus, ai phangle les. 1? Von ningerde les mai anglal 
ka o Ana; ke vo sas o sokro katar o Kaif, kai sas o mai baro 
rašai kudo berš. !^Ai o Kaif sas kudo kai sikiardias le 
Zidovon: Mai mišto avelas ke ferdi jekh manuš merel pala o 
narodo. 


O Petri či prinziarel le Jesus 


1^ O Simon Petri, lesa jekh kaver vortako, gelo pala o 
Jesus. Kudo vortako prinžiardias les o baro rašai, ai vo dias 
le Jesuvosa ande o kimpo garado le bare rašasko; !6 numa o 
Petri bešlo avri paša o vudar. O kaver vortako, kai Zianelas 
les o baro rašai, anklisto avri, delas duma ka e sluganka, ai 
kerdias te del andre o Petri. 7 Antunči e sluganka, kai 
arakhelas o vudar, phenel le Petroske: Vi tu, či san tu anda 
le vortača katar kodo manus? 

Vo phenel: Me či sim. 

18 Le esklavuri ai le služi kai sas kothe dine jag krugom, 
ke sas šil, ai von tationas. O Petri bešelas lensa, ai tatiolas. 


O baro rašai pušel le Jesus 


19 O baro rašai pušel le Jesus pa leske vortača ai so vo 
kerelas. 2) O Jesus del les palpale: Me dem duma puterdes 
ka e lumia; me sakda sikiardem ande le khangeria židovitsko 
ai ande o templo, kai sa le Židovuri kjidenas pe, ai me či 
phendem khanči garades. ?! Sostar pušes mandar tu? Puš so 
me phendem kudalen kai ašunde; eta, kudala žianen so me 
phendem. 

22 Ka kudala vorbi, jekh anda le služi kai sas kothe dias 
jekh palma le Jesus, phenelas: Kadia des tu palpale ka o rašai 
o baro? 

23 O Jesus phenel leske: Te dem duma nasul, sikav so dem 
duma nasul; ai te dem duma mišto, sostar malaves ma tu? 

24 O Ana tradias les phanglo ka o Kaif, ka o baro rašai. 


O Petri či mai prinžiarel le Jesus 


25 0 Simon Petri sas kothe, ai tatiolas. Phenen leske: Vi 
tu, či san tu anda leske vortača? 

Vo xoxavel, ai phenel: Me či sim. 

26 Jekh anda le služi katar o baro rašai, niamo kudalesko 
kai o Petri šindias lesko kan, phenel: Či dikhlem tu me lesa 
ande o kimpo garado? 

27 O Petri mai xoxadias. Ai strazo o kokošo gjilabadias. 


O Jesus angla o Pilat 


28 Von ningerde le Jesus katar o Kaif ka e guvernoreski 
avlin. Sas diminiatsa. Či dine von andre ande o kher, eta te na 
mahrin pe, ai te šai te xan e Patradi. ? O Pilat anklisto avri te 
žial lende, ai vo phenel: Če doš thon tume pe kado manuš? 

30 Von den les palpale: Te na avilasas vo jekh čor, ame či 
andiamas les tuke. 

31 Pe kudia o Pilat phenel lenge: Len les tume, ai den les 
kris sar si tumaro zakono. 

Le Židovuri phenen leske: Nai amenge slobodo te 

mundaras khanikas. " Si t'aresel e vorba kai o Jesus phendias, 
kana vo sikadias sar si vo te merel. 

33 O Pilat del andre ande o kulvari, akharel le Jesus, ai 
phenel leske: San tu amperato le Zidovongo? 

O Jesus del palpale: Si ande tute ke tu phenes kadia, 
vai le kaver phende pa mande? 

*5 O Pilat del les palpale: Me, sim me Zidovo? Tjiro them 
ai le bare rasa dine tut mande. So kerdian tu? 

^ Miri amperetsia nai ande kadia lumia, del palpale o 
Jesus. T'avilinosas mifi amperetsia anda kadia lumia, mite 
služi sas te maren pe pala mande eta te na avav dino ande 
le vas ka le Zidovuri; numa akana mili amperetsia nai kathe 
tele. 

"O Pilat phenel leske: Kadia tu san amperato? 

O Jesus del palpale: Tu phenes, me sim amperato. Me 
arakhadilem ai me avilem ande e lumia te sikavav so si o 
čačimos. Kon-godi si ande o čačimos ašunel mufo hango. 

38 O Pilat phenel leske: So si o čačimos? 


O Jesus dine les strafo te merel 


Pala ke phendias kudia, vo mai anklisto avri te žial karing 
le Židovuri, ai vo phenel lenge: Me či arakhav či jekh nasul 
ande leste. "? Numa, sar si maškar tumende jekh zakono ke 
Si te mukav tumenge varekas ka o prasniko e Patradi, kamen 
tume te mukav tumenge le amperatos le Židovonge? 

4 Antunči mai jekh data von tsipin: Te na les, numa o 
Barabas. Eta, o Barabas sas jekh fobas. 

1 Antunči o Pilat lias le Jesus, ai kerdias te maren les 

raiansa. ? Le ketani khuvde jekh kurona kantengi, 
kai von thode pe lesko šero, ai von thode pe leste jekh bunda 
loli; porme, pašile paša leste. ? Von phenenas: Unpači, 
amperato le Zidovongo! Ai von denas les palmi. 

+0 Pilat mai anklisto avri, ai phenel le Zidovonge: Eta, 
me anav les tumenge avri, eta ke tume te žianen ke me či 
arakhav ande leste khanči nasul. $ Kadia o Jesus anklisto avri, 
si pe leste e kurona le kanfengi ai e bunda loli. O Pilat phenel 
lenge: Eta o manuš. 

6 Kana le bare raša ai le služi dikhle les, von tsipin: 
Amblav! amblav! 

O Pilat phenel lenge: Len les tume, ai amblaven les pe o 
trušul; ke me, me či arakhav nasul ande leste. 

7 Le Židovuri den les palpale: Amen si ame jekh zakono; 
ai, sar si amaro zakono, vo trubul te merel, ke vo phendias 
peske o Šiav le Devlesko. 

8 Kana o Pilat ašundias kudia vorba, lias les mai bari dar. 
9 Vo dias andre ande o kulvari, ai vo phenel le Jesuvoske: 
Katar san tu? 

Numa o Jesus či del les khanči palpale. 1% O Pilat phenel 
leske: Mansa či des tu duma? Či žianes tu ke si ma e putaria 
te karfov tu pe jekh trušul, ai ke si ma e putaria te mukav tu? 

11 O Jesus del palpale: Tut nai tu pe mande či jekh putaria, 
te na avilinosas dini tuke opral. Sa anda kadia kudo kai del 
ma tute kerel jekh mai bari bezex. 

12 De kothar, o Pilat rodelas te mukel les. Numa le 
Židovuri tsipinas: Te mukesas les tu, tu či san o vortako le 
Amperatosko. Kon-godi kerdiol amperato phenel-pe pe o 
Amperato. 

13 O Pilat, ašundias kadala vorbi, andias le Jesus avri; ai 
vo bešlo pe o skamin la krisako, ande o than kai akharen les 
e Vurma tsiglengi, ai Zidovitsko Gabata. !* Sas kai laSiaren e 
Patradi, ai pašte mismeri, o Pilat phenel le Židovonge: Eta 
tumaro amperato. 

15 Numa von tsipin: mundar les, amblav les pe o trušul! 

O Pilat phenel lenge: Amblavava me tumare amperatos 
pe o trušul? 

Le raša bare den palpale: Amen si ame amperato ferdi o 
Sesar. 

16 Antunči vo dias les lenge te karfon les pe o trušul. 


Karfon le Jesus pe o trušul 


Von kadia line le Jesus, ai ningerde les. !? O Jesus ningerel 
pesko trušul, areslo ande o than Šeresko, kai akharen les 
židovitsko Golgota. !8 Kothe vo sas amblado, ai dui aver lesa, 
jekh pa sako rig, ai o Jesus maškaral. !? O Pilat kerel jekh 

ramomos kai thodias les pe o trušul, ai kai si kadia: Jesus anda 
o Nazaret, amperato le Židovongo. 20 But anda le Židovuri 
gjinde kudo ramomos, ke o than kai sas thodino o Jesus po 
trušul, sas paša o foro. Sas ramome židovitsko, grekitsko ai 
latinitsko. 21 Le rasa bare katar le Zidovuri phenen ka o Pilat: 
Na ramosar: Amperato le Zidovongo. Numa ramosar ke vo 
phendias: Me sim amperato le Zidovongo. 

22 O Pilat del anglal: So me ramosardem, ramosardem les. 

23 Le ketani, pala ke karfosarde le Jesus pe o trušul, line 
leske tsalia, ai ulade len ande 3tar parti, jekh pe sako ketano. 
Von mai line lesko tsolo, kai nas suvdo, anda jekh kotor de 
opral Zi tele. Ai von phende maškar pende: ?4 Te na šinas les, 
numa khelas ame kaske avela. Kadia areslias te kerdiol e 
vorba kai sas ramome: 

Von ulade mite tsalia. Ai khelde pe kon te lel mufo tsolo. 

Eta so kerde le ketani. 

25 Paša o trušul le Jesuvosko bešen leski dei ai e phei leska 
daki, e Maria, fomni le Klopaski, ai e Maria anda e Magdala. 
26 O Jesus, dikhlias peska da, ai paša late o vortako kai vo 
kamelas, phenel ka peski dei: Žiuvlio, eta tjiro šiav. 

27 Porme phenel le vortakoske: Eta tjiri dei. Ai, de kothar, 
o vortako lias la peste. 


Sar mulo o Jesus 


^ Pala kudia, o Jesus, kai žianelas ke si sa gata, phenel, 
eta ke te o ramomos getol pe: Trušalo sim. 

22 Sas kothe jekh kanta pherdi šut. Le ketani pherde jekh 
dirza, al, phangle la pe jekh krianga anda o isopo, von pašarde 
la ka lesko mui. ? Kana o Jesus lias o šut, vo phenel: Sa si gata. 

Ai teliardias o šero, vo dias palpale o duxo. 


Jekh ketano pusavel o prašav le Jesuvosko 


*! Ande e dar ke le staturi te na bešen pe o trušul Zikin si 
o sabato, ai kudo dies o sabato si jekh baro dies, kai si te 
lašiaren le Židovuri, mangen katar o Pilat te phagen le čanga 
le ambladenge te meren angla o sabato, ai te len le tele. 
* Le ketani avile kadia, ai phangle le čanga le pervoske, porme 

le kavreske kai sas amblado lesa. * Pašile paša o Jesus, ai 
dikhle les ke si inke mulo, von či phagle leske čanga. ** Numa 
jekh anda le ketani xiviardias lesko prašav jekha sabiasa, ai 
strazo anklisto avri rat ai pai. ** Kudo kai dikhlias les si 
svidetelo, ai leski svidetsia si vorta; ai vo Zianel ke phenel 
čačimos, eta te patiana vi tume. 
36 Kadala dieli aresle, eta ke te o Ramomos getol pe: 

Či jekh anda leske kokala či avena ičarde. 
37 Ai pe kaver rig o Ramomos mai phenel: 

Von dikhena kudales kai von pusade. 


O Jesus thode les ande o gropoševo 


38 Pala kudia, o Jozef anda o Arimate, kai sas vortako le 
Jesuvosko numa garades ke daralas katar le Zidovuri, 
manglias katar o Pilat te lel o stato le Jesuvosko. Ai o Pilat 
muklias les. Vo kadia avilo, ai lias o stato le Jesuvosko. ?? O 
Nikodem, kai mai anglal gelosas ka o Jesus riate, vi vo avilo, 
andias ande jekh ulado paste trianda kilo mira ai aloes. 
40 Von line kadia o stato le Jesuvosko, ai phangle les dirzensa 
le duxiansa, sar si o zakono t'angropon le Zidovon. ^! Eta, 
sas jekh kimpo ande o than kai o Jesus sas amblado, ande o 
kimpo jekh gropoševo nevo, kai inke khonik nas andre. 
42 Kothe thode le Jesus, pala ke le Zidovuri lašiarenas pe, ke 
o gropoševo sas paše. 


O gropoševo nango 
2 O pervo dies le kurkesko, e Maria anda e Magdala 
geli ka o gropoševo de diminiatsa, sar inke sas 
tiomno; ai ke voi dikhlias ke o bař sas lino tele. ? Voi našli 
karing o Simon Petri ai karing o kaver vortako kai kamelas 
les o Jesus, ai phenel lenge: Von line avri anda o gropoševo 
le Bares, ai ame či Zianas kai thode les. 

3 O Petri ai o kaver vortako ankliste avri, ai gele ka o 
gropoševo. * Von našle vi le dui ande jekh than. Numa o 
kaver vortako našelas mai sigo sar o Petri, ai areslo pervo ka 
o gropoševo. í Bangilo, vo dikhlias le dirzi kai sas pe e phuv, 
numa vo či del andre. $ O Simon Petri, kai Zialas pala leste, 

areslo ai dias andre ande o gropoševo; vo dikhlias le dirzi kai 
sas tele, ? ai o pištjiri kai sas thodino pe o Sero le Jesuvosko 
numa kjidino ande jekh than rigate. $ Antunči o kaver 
vortako, kai areslosas o pervo ka o gropoševo, vi vo dias 
andre; ai vo dikhlias, ai vo patiaias. ? Ke von či atiarenas inke 
ke, sar si ramome, o Jesus trubulas te Zivindil anda le mule. 
10 Aj le vortača gele palpale pende. 


O Jesus sikadilo ka e Maria anda e Magdala 


H Numa e Maria beselas avri paša o gropoševo ai rovelas. 
Sar voi rovelas, voi bangiolas te dikhel ande o gropoševo; 
'2 ai voi dikhlias do anželon sa ande parno, been pe o than 
Kai sas o stato le Jesuvosko, O jekh ka o šero, o kaver ka le 
punče. !? Von phenen lake: Ziuvlio, sostar roves tu? 

Voi del len palpale: Ke von line mite Bares, ai me či Zianav 
kai von thode les. 

4 Sar voi phenelas kudia, voi amboldinisailas, ai voi 
dikhlias le Jesus opre; numa voi či žianelas ke si o Jesus. 
15 O Jesus phenel lake: Žiuvlio, sostar roves tu? So rodes tu? 

Voi gindilas pe ke si kudo kai lel sama katar o kimpo ai 
phenel leske: Baria, te san tu ke ningerdian les, phen mange 
kai thodian les, ai me lava les. 

16 O Jesus phenel lake: Mario! 

Voi amboldinisaili, ai phenel leske židovitsko: Rabuni! 
(kudia bušiol, Birevo!) 

170 Jesus phenel lake: Na asba man; ke me inke či 
anklistem karing mufo Dad. Numa žia tarakhes mite 
phralen, ai phen lenge ke me ankliav karing mufo Dad ai 
tumaro Dad, karing mufo Del ai tumaro Del. 

18 E Maria anda e Magdala geli te phenel ka le vortača 
ke voi dikhlias le Bares, ai ke vo phendias lake kadala dieli. 


O Jesus sikadilo ka peske vortača 


19 E riat kudale dieseski, kai sas o pervo anda o kurko, le 
vudara ande o than kai sas le vortača sas phandade, pala ke 
e dar kai sas lenge katar le Zidovuri. O Jesus avilo, sikadilo 
maškar lende, ai phenel lenge: E patia t'avel tumensa! 2 Aj 


52 JONO 21 


kana vo phendias kudia, vo sikavel lenge peske vas ai pesko 
prašav. Le vortača sas ande e veselia kai dikhle le Bares. 
21 O Jesus mai phenel lenge: E patia t'avel tumensa! Sar o 
Dad tradias man, vi me tradav tumen. ? Pala kudala vorbi, 
vo phurdias pe lende, ai phenel lenge: Len o Svinto Duxo. 
23 Kudala kaske tume jertina le bezexa, avena jertime; ai 
kaske tume či jertina, či avena jertime. 


O Jesus ai o Tomas 


24 O Tomas, akhardo Ziameno, jekh anda le deš-u-dui, nas 
lensa kana o Jesus avilo. 25 Le kaver vortača phende leske 
kadia: Ame dikhliam le Bares. 

Numa vo phenel lenge: Te na dikhava ande leske vas le 
semnuri le karfiange, ai te na thava mufo nai ande e gropa 
le karfiangi, ai te na thava mufo vas ande lesko prašav, či 
patiava ma. 

26 Oxto dies pala kudia, le vortača le Jesuvoske mai sas 
ande jekh than ande o kher, ai o Tomas sas lensa. O Jesus 
avel, le vudara sas phandade, sikadilo maškar lende, ai 
phenel: E patia tavel tumensa. 2? Porme phenel ka o Tomas: 
An angle kathe tjiro nai, ai dikh mife vas, an vi tjiro vas, al 
tho les ande mufo prašav; ai na bes dilo, numa patia. 

28 () Tomas del les palpale: Muro Baro ai muro Del! O 
Jesus phenel leske: 

29 Sar tu dikhlian, tu patian. Veseli kudala kai či dikhle,ai 
kai patiande. 


So sikiarel kada kliška 


30 O Jesus mai kerdias, angla peske vortača, but aver 
čudeni, kai nai ramome ande kadia kliška. ?! Numa kadala 
dieli sas ramome ke tume te patian ke o Jesus si o Kristo, o 
Siav le Devlesko, ai ke kudala kai patian t'avel tumen o traio 
ande lesko anav. 


O Jesus sikadilo ka efta vortaca 


2 Pala kudia, o Jesus mai sikadilo le vortakonge, pe o 
berego la mariako o Tiberias. Ai eta sar vo sikadilo. 

2 O Simon Petri, o Tomas, akhardo Žiameno, Natanael, anda 
e Kana anda e Galilea, le šiave katar o Zebede, ai kaver dui 
vortača le Jesuvoske sas ande jekh than. 3O Simon Petri 
phenel lenge: Me žiav t'astarav maše. 

Von phenen leske: Vi ame žias tusa. Von ankliste ande 
jekh čuno, ai kudia riat či line khanči. 4 E diminiatsa avili, o 
Jesus sas pe o berego; numa le vortača či žianenas ke si o 
Jesus. " O Jesus phenel lenge: Glati, nai tumen khanči te xas? 

Von den les palpale: Nai. 

S Vo phenel lenge: Šiuden e setka pe e rig e čači katar o 
čuno, ai tume arakhena. Von kadia šiude, ai naštinas te mai 
tsirden la, pala ke si savsem but maše. 

7 Antunči o vortako kai o Jesus sas leske drago phenel ka 
o Petri: O Baro si! Ai o Simon Petri, sar ašundias ke sas o 
Baro thodias pe peste peske tsalia ai peski prastia, ke vo sas - 
nango, al xuklo andre ande e maria. $ Le kaver vortača avile 
le Cunosa, tsirdenas e setka pherdi maše, ke nas dur katar e 
phuv, paste jekh šel metri. ° Kana von vuliste pe e phuv, von 
dikhle kothe angara dine jag, mašio opral, ai manto. O 
Jesus phenel lenge: Anen le maše kai tume lian. 

!! O Simon Petri anklisto ande o čuno, ai tsirdel pe e phuv 
e setka pherdi maše, ande sa jekh šel ai panžvardeš ai trin 
maše. Ai makar ke sas kaiti, e setka či šindili. 12 O Jesus 
phenel lenge: Aven, xan. Ai či jekh anda le vortača či tromailo 
te pušel les: Kon san tu? Zianenas ke vo si o Baro. 13 O Jesus 
pasilo, lias o manfo, ai vo dias len; sa kadia kerdias le mašesa. 

14 Sas vuže e trito data ke o Jesus sikadilo peske 
vortakonge dekin vo Zivindisailo katar le mule. 


O Jesus ai o Petri 


15 Pala ke xale, o Jesus phenel ka o Simon Petri: Simon, 
Siav katar o Jonas, mai but kames ma tu sar kamen ma 
kadala? 

Vo del les palpale: Ei, Baria, tu žianes ke me kamav tu. 

O Jesus phenel leske: Le sama katar mite bakrore. 16 Vo 
mai phenel leske jekh duito data: Simon, šiav katar o Jonas, 
kames ma tu? 

O Petri del les palpale: Ei, Baria, tu Zianes ke me kamav 
tu. 

O Jesus phenel leske: Le sama katar mife bakrofe. 1” Vo 
phenel leske pe e trito data: Simon, šiav katar o Jonas, kames 
ma tu? 

O Petri lias les o nekazo ke vo phendias leske pe e trito 
data: Kames ma tu? Ai vo dias les palpale: Baria, tu žianes 
sa le dieli, tu žianes ke me kamav tu. 

O Jesus phenel leske: Le sama katar mite bakrore. 
18 Čačimasa, čačimasa, me phenav tuke, kana tu sanas mal 
terno, tu korkofo phandesas tu, ai tu žiasas kai tu kamesas; 
numa kana tu avesa phuro, tu desa tjire vas, ai jekh kaver 
phandela tu, ai ningerela tu kai tu či kamesa. '? O Jesus 
phenel kadia te sikavel leske katar kudala vorbi sar merela 
o Petri ai vestila le Devles. Ai dias duma kadia, vo phenel 
leske: Av mansa. 


O Jesus ai o vortako kai sas leske drago 


20 O Petri, amboldinisailo, dikhlias ke avel pala leste o 
vortako kai o Jesus sas leske drago, kudo kai, ži kana xanas, 
bešelas paša leste, ai phendias: Baria, kon si kudo kai del tu 
ande o vas? ?! Sar dikhlias les, o Petri phenel ka o Jesus: Ai 
kado, Baria, so aresela leske? 

* 220 Jesus phenel leske: Te kamava me te bešel žikin či 
avava, so-i tjiri diela? Tu, av mansa. 

23 Pe kudia, o hango gelo maškar le phral ke kudo vortako 
či merela. Numa o Jesus či phendias ka o Petri ke či merela, 
numa: Te kamava me te bešel žikin či avava, so-i tjiri diela? 

24 Si kudo vortako kai si svidetelo anda kadala dieli, ai kai 
ramosardias le. Ai ame Zianas ke leski svidetsia si Caci. 


Gata 


25 O Jesus mai kerdias but aver dieli; te ramosarenas le po 
tsifa, me gindiv ma ke inke e lumia naštil te ninkerel le kliški 
kai ramonas. 


LE VORBI TRUDNO 


DINARO: Love so pokjinde jekhe butiareske po jekh dies 
butji. 

FARIZIANURI: Žene katar jekh partida Zidovisko. 

KRIS BARI: Kris devleski e mai bari le Zidovongi. Sas ande 
leski 70 žene tela o vas le bare rašasko. 

KRISTO: dikh Mesia 

LASIARIMOS: O šovto dies anda o kurko, ande savo le 
Zidovuri musai len te lašiaren so trubul te keren o dies 
pala kudo, o sabato. 

LEVITURI: Šiave kai vulen katar o phuro Levi, kai ažutinas 
le rašan ai služin ande o templo. 

MESIA: Anav dino ka o Skipitori kai phende ke si te avel le 
profeturi ande o Purano Zakono. E vorba ‘Mesia’ (kudia 
bušiol 'svintsime vuloiesa”) avel katar le Zidovuri sa jekh 
fialo sar ‘Kristo’ kai avili kudia vorba katar le Grekuri. 

PRASNIKURI: 

Manřo bi drosdako: Prasniko kai vestil o skipimos le 
Zidovongo kai sas phangle ande e Ežipta. 

Patradi: Prasniko kai vi vestil o skipimos katar e Ežipta. 

SABATO: O eftato dies katar o kurko le Zidovongo, dies 
baro ande savo nai slobodo te keren jekh butji. 

SAMARITANO: Kai bešel ande e Samaria. Le Židovuri 
vuřitsinas le Samaritanon. 

SVIDETEL: Kon phenel sar dikhlias. Marturo. 

SVIDETSIA (SVIDIAŠTE): So phenel svidetel. 

VORTAKO: Manuš kai žial kavresa te lel lestar jekh 
sikiarimos. Ande e Nevi Viastia, e vorba si thodini sar mai 
misto te sikaven kudalen kai Zian pala o Jesus, Numa si 
phendo vi kudalenge kai gele pala o Jono Baptisto. 

ZAKONARI: Manus kai sikionas ai denas pe o gor le 
sikiarimata katar o Purano Zakono, mai but katar lake 
panž pervi kliški. 

ŽIVINDILA: Avela palpale pa o merimos ka o traio. 


